IPL 2020 : आईपीएल में छाप छोड़ टीम इंडिया में जगह बनाने पर है इन युवा क्रिकेटर्स की नजर | CricketCountry.com हिन्दी\nIPL 2020 : आईपीएल में छाप छोड़ टीम इंडिया में जगह बनाने पर है इन युवा क्रिकेटर्स की नजर\nमध्यक्रम के बल्लेबाज ललित यादव को बड़े शॉट लगाने के लिए जाना जाता है और वह कामचलाऊ ऑफ स्पिनर गेंदबाज भी हैं\n| Updated : September 4, 2020 4:45 PM IST\nहर साल की तरह इस बार भी कई युवा खिलाड़ी ऐसे हैं जो इंडियन प्रीमियर लीग (IPL 2020) में पहली बार खेलने को तैयार हैं. इन्हीं में से एक मुंबई के दाएं हाथ के युवा तेज गेंदबाज तुषार देशपांडे (Tushar Deshpande) भी हैं जिनका कहना है कि उन्हें इस लीग से काफी कुछ सीखने को मिलेगा. 25 वर्षीय तुषार दिल्ली कैपिटल्स (Delhi Capitals) टीम में शामिल हैं जिसमें पेसर कगीसो रबाडा (Kagiso Rabada) और इशांत शर्मा (Ishant Sharma) जैसे अनुभवी गेंदबाज हैं. तुषार इन दोनों गेंदबाजों से गेंदबाजी का गुर सीखना चाहते हैं.\nदेशपांडे ने रणजी के 20 मैचों में 50 विकेट लिए हैं. उन्हें इस बात की खुशी है कि काविड-19 महामारी के कारण छह महीने तक खेल से दूर रहने के बाद वह वापसी कर रहे हैं.\nआईसीसी अकादमी में अभ्यास सत्र के दौरान देशपांडे ने कहा, ‘यह मेरा पहला आईपीएल है इसलिए यह हमेशा खास रहेगा. मेरे लिए जो चीज इसे और विशेष बनाती है वह है कि मुझे वह करने को मिल रहा है जो मुझे सबसे ज्यादा पसंद है, वह गेंदबाजी है. मैं लगभग छह महीने बाद गेंदबाजी कर रहा हूं इसलिए यह एक अलग चुनौती है. ’\nउन्होंने कहा, ‘टीम के सभी गेंदबाजों को आईपीएल का अनुभव है और वे सभी मेरे सीनियर हैं. इशांत और रबाडा जैसे लोगों के होने से मेरे जैसे पहली बार लीग का हिस्सा बनने वाले गेंदबाजों के लिए मददगार होगा. ’\n‘दिल्ली कैपिटल्स को युवाओं को मौका देने के लिए जाना जाता है’\nमध्यक्रम के बल्लेबाज ललित यादव (Lalit Yadav) को बड़े शॉट लगाने के लिए जाना जाता है और वह कामचलाऊ ऑफ स्पिनर गेंदबाज भी है. उनका मानना है कि कैपिटल्स की टीम में युवा खिलाड़ियों को सही मंच मिलता है.\nउन्होंने कहा, ‘दिल्ली कैपिटल्स को युवाओं को मौका देने के लिए जाना जाता है. हमारी टीम में इसके कई उदाहरण है. हमारे कप्तान श्रेयस अय्यर, पृथ्वी शॉ और रिषभ पंत (Rishabh Pant) की प्रतिभा को दिल्ली की टीम ने ही पहचाना’\nयादव ने 30 टी20 मैचों में 136 से अधिक के स्ट्राइक रेट से रन बनाये है. इस 23 साल के खिलाड़ी ने कहा, ‘इसलिए, यह निश्चित रूप से मेरे लिए सही मौका है. मैं बेहतर प्रदर्शन करके भारतीय टीम में जगह बनाने की ओर आगे बढ़ना चाहता हूं ,जैसे उन्होंने किया है. ’\nLast updated on September 4, 2020 4:45 PM IST\nDelhi Capitals Indian Premier League IPL 2020 IPL 2020 In UAE Ishant sharma Kagiso Rabada Lalit Yadav Rishabh Pant Shreyas Iyer Tushar Deshpande\nOn This Day : आज ही के दिन सिर्फ2रन से वर्ल्ड रिकॉर्ड से चूक गए थे सुनील गावस्कर\nIPL 2020: हरभजन सिंह ने IPL 13 से नाम वापस लिया, बताई ये वजह


‘एक एथलीट जो डकैत बन गया’ - BBC News हिंदी\nअगर कोई आपको एक सच्ची कहानी सुनाए और कहे कि ये कहानी उस एथलीट की है जो डैकत बन गया, तो क्या आप ये कहानी सुनना चाहेंगे.\nअभिनेता इरफान खान की आनेवाली फ़िल्म ‘पान सिंह तोमर’ एक ऐसी ही कहानी हैं\nइरफान कहते हैं कि जब पहली बार निर्देशक थिगमांशु धूलिया ने कहानी की ये दो लाइन सुनाई तभी उन्होंने फैसला कर लिया था कि वो ये फ़िल्म करेंगे.\nइरफान कहते हैं, “जब आपको ये दो लाइन सुनाई जाएगी तो आपके मन में सवाल उठेंगे कि कैसे एक एथलीट डैकत बन गया और यही सवाल मेरे मन में भी था.”\nये फ़िल्म भावनात्म फ़िल्म हैं जिसमें एक्शन है. ये फ़िल्म ऐसी है जो अभी तक डकैतों के बारे में नहीं बनी है.\nइरफान खान, बॉलीवुड अभिनेता\nपान सिंह तोमर के बारे में इरफान कहते हैं, “ पान सिंह तोमर भारतीय सेना का जवान था, जिसने 3000 मीटर स्टेप्ल चेज़ रेस का रिकार्ड तोड़ा, जो सात साल तक राष्ट्रीय रिकार्डधारी रहा और वो बाद में एक डैकत बन गया.”\nइरफान कहते हैं कि ये सच्ची कहानी हैं लेकिन इसका मतलब ये नहीं है कि ये बहुत नकारात्मक कहानी है. ये बड़ी ही दिलचस्ब कहानी है. इरफान कहते हैं, “ये फ़िल्म भावनात्म फ़िल्म हैं जिसमें एक्शन है.ये फ़िल्म ऐसी है जो अभी तक डकैतों के बारे में नहीं बनी है.”\nइस फ़िल्म में इरफान खान के साथ देहाती किरदार में अभिनेत्री माही गिल नज़र आएंगी.\nफ़िल्म के ट्रेलर में एक डॉयलॉग है “ बीहड़ में तो बागी होते हैं, डकैत तो पार्लियामेंट में होते हैं.”\nसेंसर बोर्ड से इस डॉयलॉग समेत ट्रेलर पास होने पर इरफान खुश हैं. इरफान कहते हैं,“वक्त के साथ सेंसर बोर्ड भी बदल रहा है. एक वक्त था जब सेंसर बोर्ड ‘साली’शब्द को भी सेंसर कर देता था. सेंसर के रवैये में ये बदलाव स्वागत योग्य है.”\nफ़िल्म ‘पान सिंह तोमर’2मार्च को रिलीज़ हो रही है.\nइससे पहले थिगमांशु धूलिया निर्देशित फ़िल्म ‘साहिब बीवी और गैंगस्टर’ भी दर्शकों को प्रभावित करने में कामयाब रही थी.\n‘मैं बोल दूँगा कि बकवास फ़िल्म है’\nऋषि कपूर की दूसरी पारी !\nचीन के बाज़ार में पैठ जमाएगा हॉलीवुड\nरजनी संग दीपिका


चांदी में आई तेजी, लगाई2हजार रुपये की छलांग, जानें आज का रेट news in hindi\nचांदी में आई तेजी, लगाई2हजार रुपये की छलांग, जानें आज का रेट\nप्रेषित समय :10:24:50 AM / Thu, Aug 29th, 2019\nनई दिल्ली. विदेशों में सफेद धातु में रही बड़ी तेजी और स्थानीय स्तर पर सिक्का निर्माताओं द्वारा माँग बढ़ने से दिल्ली सर्राफा बाजार में बुधवार को चाँदी हाजिर 2,050 रुपये की छलाँग लगाकर 48,850 रुपये के रिकॉर्ड स्तर पर पहुँच गयी. सोना भी 300 रुपये चमककर नये रिकॉर्ड स्तर 39,970 रुपये प्रति दस ग्राम पर पहुँच गया. चाँदी में यह 01 जुलाई 2016 के बाद की सबसे बड़ी तेजी है.\nसफेद धातु 01 जुलाई 2016 को 2,220 रुपये मजबूत हुई थी. चाँदी वायदा भी 1,290 रुपये की बढ़त में 46,415 रुपये प्रति किलोग्राम बोली गयी. सिक्का लिवाली और बिकवाली भी दो-दो हजार रुपये चमककर क्रमश: 98 हजार और 99 हजार रुपये प्रति सैकड़ा पर पहुँच गए.\nलंदन एवं न्यूयॉर्क से मिली जानकारी के अनुसार, मंगलवार को चाँदी में साढ़े चार फीसदी की तेजी रही और एक समय यह 18.34 डॉलर प्रति औंस पर पहुँच गयी थी. आज चाँदी हाजिर 0.10 डॉलर चमककर 18.26 डॉलर प्रति औंस पर पहुँच गयी.\nविदेशों में सोना हाजिर मंगलवार को एक प्रतिशत से ज्यादा चढ़ा और बीच कारोबार में 1,554.56 डॉलर प्रति औंस पर पहुँच गया जो छह साल का उच्चतम स्तर है. आज यह 0.65 डॉलर की गिरावट में 1,541.30 डॉलर प्रति औंस पर रहा. दिसंबर का अमेरिकी सोना वायदा 2.60 डॉलर की गिरावट में 1,549.20 डॉलर प्रति औंस बोला गया. स्थानीय बाजार में सोना स्टैंडर्ड 300 रुपये चमककर 39,970 रुपये प्रति दस ग्राम हो गया. सोना बिटुर भी इतनी ही तेजी के साथ 39,800 रुपये प्रति दस ग्राम पर रहा. आठ ग्राम वाली गिन्नी भी 300 रुपये चढ़कर 29,800 रुपये के भाव बिकी.\nसोना स्टैंडर्ड प्रति 10 ग्राम..... : 39,970 रुपये\nसोना बिटुर प्रति 10 ग्राम .......: 39,800 रुपये\nचाँदी हाजिर प्रति किलोग्राम.....: 48,850 रुपये\nचांदी वायदा प्रति किलोग्राम....: 46,415 रुपये\nसिक्का लिवाली प्रति सैकड़ा...: 98,000 रुपये\nसिक्का बिकवाली प्रति सैकड़ा.: 99,000 रुपये\nगिन्नी प्रति आठ ग्राम.............: 29,800 रुपये


Home Other बिजली कटौती को लेकर कमलनाथ सरकार सख्त, 217 बर्खास्त, 142 निलंबित, 28...\nभोपाल। लोकसभा चुनाव से पहले बिजली कटौती को लेकर सरकार की सख्त कार्रवाई जा रही है| बीते तीन दिनों में सरकार द्वारा 387 अधिकारी और कर्मचारियों पर कार्रवाई की गई है, जिसमें से 217 को नौकरी से निकाला गया है और 142 को सस्पेंड कर दिया गया है। वही लापरवाही बरतने वाले 28 कर्मचारियों को नोटिस थमाए गए है।सरकार की इस तबाड़तोड़ कार्रवाई के बाद अधिकारियों-कर्मचारियों में हड़कंप मचा हुआ है। वहीं इस कार्रवाई पर सवाल भी उठ रहे हैं|\nदरअसल, लोकसभा चुनाव से पहले बिजली कटौती बड़ा मुद्दा बना हुआ है। विपक्ष लगातार इसे ढा़ल बनाकर राज्य सरकार का घेराव करने लगी थी, जिसके बाद मुख्यमंत्री कमलनाथ ने बिजली कंपनियों औ ऊर्जा मंत्री और विभाग से इस बारे में एक महिने के अंदर रिपोर्ट मांगी। ऊर्जा मंत्री ने अपनी रिपोर्ट में इसके पीछे बीजेपी का षड़यंत्र बताया। जिसके बाद राज्य सरकार की तरफ से मुख्य सचिव एसआर मोहंती ने प्रदेश के सभी जिले के कलेक्टरों को बिजली के मामले में लापरवाही बरतने वालों के खिलाफ सख्त कार्रवाई करने का निर्देश दिया है। जिसके बाद 387 अधिकारी-कर्मचारियों पर कार्रवाई की गई।मुख्य सचिव मोहंती ने सभी कलेक्टर को ये भी निर्देश दिए कि बिजली को गंभीरता से लें। यह सुनिश्चित किया जाये कि विद्युत आपूर्ति की वजह से पेयजल आपूर्ति प्रभावित न हो।\nजानकारी के मुताबिक आगर-मालवा, राजगढ़, आष्टा , शाजापुर, हरदा, सीधी, खंडवा, बालाघाट, छिंवाड़ा, खंडवा सहित कई अन्य जिलों से लोगों ने अघोषित बिजली कटौती की शिकायत की थी। इसके बाद हरकत में आए प्रशासन ने मामले को संज्ञान में लिया और जांच कराई। ऐसे में पता चला कि कई कर्मचारी जानबूझ कर काम नहीं कर रहे हैं, कई कर्मचारियों अधिकारियों पर तो बीजेपी के पक्ष में काम करने का भी आरोप लगा है। जिसके बाद प्रशासन ने लापरवाही बरतने वाले कर्मचारियों पर कार्रवाई की है। कार्रवाई में 217 कर्मचारियों को नौकरी से निकाल दिया गया है जबकि 142 कर्मचारियों को निलंबित किया गया है वही लापरवाही बरतने वाले 28 कर्मचारियों को नोटिस दिया गया है।\nसरकार ने रविवार को इसी मामले में होशंगाबाद-हरदा जिले के5लाइनमैन और9आउटसोर्स कर्मचारियों पर कार्रवाई की। बिजली कंपनी के सहायक प्रबंधक गौरव चावड़ा ने शिवपुर (होशंगाबाद) पुलिस थाने में शिकायत की है कि 20 अप्रैल की रात कजली क्षेत्र में रात 8 बजे गोविंद नामक किसान ने लाइन पर तार डालकर फॉल्ट पैदा किया। इसकी वजह से भैंसादेह में आधा घंटे बिजली गुल रही। वही खंडवा जिले में भी बिजली कटौती के कारण सहायक यंत्री, सर्कल इंचार्ज, परीक्षण सहायक और चार लाइनमैन को निलंबित किया गया है। साथ ही आठ आउटसोर्स कर्मियों को भी नौकरी से निकाल दिया गया है।\nसीधे हो एफआईआर दर्ज-मुख्य सचिव\nचुनाव आचार संहिता के बाद भी सरकार पूरी तरह से एक्शन मोड पर है। मुख्य सचिव एसआर मोहंती ने शनिवार को कलेक्टरों से कहा कि बिजली सप्लाई में गड़बड़ी करने वालों पर सीधे एफआईआर दर्ज करो। सीएस मोहंती बिजली, पानी और अनाज उपर्जन व्यवस्थाओं की वीडियो कॉन्फ्रेंसिंग के माध्यम से समीक्षा कर रहे थे। उन्होंने कहा कि प्रदेश में बिजली सरप्लस है, इसके बाद भी कई क्षेत्रों में कटौती क्यों की जा रही है।\nमंत्री की दो टूक बिजली कटौती से ना हो सरकार की बदनामी\nखेल और उच्च शिक्षा मंत्री जीतू पटवारी शनिवार दोपहर इंदाैर में बिजली कंपनी के मुख्यालय पहुंचे और एमडी से मिले। उन्होंने अधीक्षण यंत्री और कार्यपालन यंत्रियों को तलब किया। मंत्री ने सवाल किया कि प्रदेश में भरपूर बिजली होने के बावजूद कटौती क्यों हो रही है? लाइन खराब हो रही है तो समय पर क्यों नहीं सुधर रही? काम नहीं करने वाले हर अफसर, कर्मचारी को सख्ती से हिदायत दी जाए। कहीं भी ट्रांसफाॅर्मर जले तो एक घंटे में ठीक होना चाहिए। दूसरी खराबी आए तो टीम तुरंत मौके पर पहुंचे। उन्होंने अधिकारियों को सख्त लहजे में निर्देश दिया कि बिजली कटौती की वजह से सरकार की बदनामी नहीं होनी चाहिए।\nPrevious articleभोपाल में साध्वी के पक्ष में संतों को सड़कों पर उतारेगी भाजपा\nNext articleउमा भारती के कट्टर समर्थक लड़ेंगे निर्दलीय चुनाव, जैन समाज ने लिया फैसला


लाइव कवरेज (14 Nov, 2013) : सचिन का आख़िरी टेस्ट, सारी निगाहें वानखेड़े पर - Inext Live\n⁄ live coverage of Sachin Tendulkar last test cricket match\nlive coverage of Sachin Tendulkar last test cricket match\nलाइव कवरेज (14 Nov, 2013) : सचिन का आख़िरी टेस्ट, सारी निगाहें वानखेड़े पर\nBy: Satyendra Singh | Publish Date: Thu 14-Nov-2013 08:39:00 PM (IST)\nलाइव:सचिन तेंदुलकर अपने लंबे करियर का 200वां और आख़िर टेस्ट मैच मुंबई के वानखेड़े स्टेडियम पर खेल रहे हैं. सचिन तेंदुलकर से जुड़ी पल-पल की हलचल पर बीबीसी की ख़ास पेशकश.\nशुक्रवार सुबह बीबीसी हिंदी एक बार फिर आपके साथ होगा सचिन के आख़िरी टेस्ट का हाल लेकर. तब तक हमें अनुमति दीजिए. इस पन्ने पर आने के लिए बहुत धन्यवाद. ताज़ा ख़ब़रों, विश्लेषण और ब्रैकिंग न्यूज़ के लिए आप आते रहें www.bbc.co.uk/hindi पर. (मुंबई टेस्ट पहला दिन, 14 नवंबर 1657 आईएसटी)\nभारत ने आज दो विकेट मुरली विजय और शिखर धवन के रुप में खोए. शिखर धवन ने 33 और मुरली विजय ने 43 रन बनाए.\nवेस्ट इंडीज़ और भारत के बीच मुंबई के वानखेड़े स्टेडियम में हो रहे दूसरे टेस्ट का पहला दिन भारत के नाम रहा है. भारत ने वेस्ट इंडीज के पहली पारी में 182 रनों के स्कोर के बाद अपनी पहली पारी में दो विकेट खोकर 157 रन बना लिए है. अपने लंबे और कीर्तिमानों से भरे करियर का अंतिम टेस्ट मैच खेल रहे सचिन तेंदुलकर38 रन बनाकर पिच पर डटे हुए हैं. उनका बख़ूबी साथ दे रहे हैं 34 रनों पर चेतेश्वर पुजारा.\nआज सुबह वानखेड़े स्टेडियम के एक ग्राउंड स्टाफ से मुलाकात हुई. उन्होंने बताया कि सचिन उनके परिवार का हिस्सा हैं. उन्होंने सचिन को एक बॉल ब्वॉय के तौर पर भी देखा है. मुझे तो इस वक्त क्रिकेट लेखक पीटर रोबक की याद आ रही है. उन्होंने 2011 विश्वकप के दौरान मुझे बताया था, "जब सचिन रिटायर होंगे, भारत में थम जाएगा."\n1638 hrs - नितिन श्रीवास्तव, बीबीसी संवाददाता, वानखेड़े स्टेडियम से\nमास्टर ब्लास्टर के नाम से मशहूर सचिन का पूरा नाम सचिन रमेश तेंदुलकर है. उनका जन्म 24 अप्रैल, 1973 को तात्कालीन बाम्बे (अब मुंबई), महाराष्ट्र में हुआ था. जिंदगी के 40 साल 204 दिन देख चुके सचिन तेंदुलकर अंतरराष्ट्रीय क्रिकेट में भारत और एशिया एकादश, रणजी ट्राफी में मुंबई, आईपीएल में मुंबई इंडियंस और काउंटी क्रिकेट में यॉर्कशायर के लिए खेल चुके हैं.\nचेतेश्वर पुजारा और सचिन तेंदुलकर की साझीदारी 57 रनों की हो गई है.\nवानखेड़े स्टेडियम के बाहर जिंदगी वैसी ही है जैसी कि सचिन के बैटिंग करते वक्त होती है. यानी ट्राफिक रुकी हुई, हॉर्न बजाते हुए ड्राइवर और लोग स्टेडियम की ओर भागते हुए दिख रहे हैं.\n1619 hrs - नितिन श्रीवास्तव, बीबीसी संवाददाता, वानखेड़े स्टेडियम से\nसचिन 31 गेंदों पर तीन चौकों के साथ 22 रन बनाकर क्रीज पर बने हुए हैं. खेल प्रेमियों के धड़कनों की रफ्तार का अंदाजा मैदान में हो रहे शोर से लगाया जा सकता है.\nमैं खुशी के साथ कह सकता हूँ कि आज मैं इतिहास बनते देख रहा हूँ. एक पत्रकार के तौर पर भी और एक खेल प्रेमी के तौर पर भी. मेरे साथ बैठा व्यक्ति कह रहा है कि सचिन इतना अच्छा खेल रहे हैं, उन्हें रिटायर होने की क्या जरूरत है.\n1603 hrs - नितिन श्रीवास्तव, बीबीसी संवाददाता, वानखेड़े स्टेडियम से\nसचिन से जुड़े आँकड़े सारी तस्वीर सामने रख देते हैं. 199 टेस्ट मैचों के करियर में 51 शतकों और 67 अर्द्धशतकों के साथ 15847 रन.\nमधुर भंडारकर, फ़िल्म निर्देशक\nसचिन को 200वें मैच के लिए शुभकामनाएं. आपने हमें खुश होने और हौसला अफ़्ज़ाई करने के लिए कितना कुछ दिया है. आज भारतीय और मुंबईवासी होने पर गर्व है.\n1551 hrs - @mbhandarkar268 - ट्विटर\nचेतेश्वर पुजारा 14 टेस्ट खेल चुके हैं और उनका सर्वाधिक स्कोर 206 रनों का है. वानखेड़े के मैदान में उतरने से पहले उन्होंने चार शतकों और तीन अर्द्ध शतकों के साथ 1197 रन बनाए हैं.\nवानखेड़े स्टेडियम में सचिन तेंदुलकर अपने आख़िरी टेस्ट मैच की पहली पारी में शेनन गेब्रियल के सामने हैं. उनके पहले रन पर स्टेडियम झूम उठा.\nसचिन के पहले दो गेंद. कोई रन नहीं.\nमैदान पर पुजारा और सचिन. वानखेड़े स्टेडियम दर्शकों के कोलाहल से गूंजायमान.\nसचिन की लोकप्रियता इतनी बढ़ गई थी कि वे जहाँ भी जाते, उनके प्रशंसक उन्हें घेर लेते थे. स्वदेश में सचिन का कहीं बाहर निकलना मुश्किल हो जाता था. सचिन ने दुनिया के सभी देशों के ख़िलाफ़ अच्छा प्रदर्शन किया लेकिन ऑस्ट्रेलिया के ख़िलाफ़ उनका रिकॉर्ड बेहतरीन रहा. वर्ष 2008 में वे टेस्ट क्रिकेट में सबसे ज़्यादा रन बनाने वाले क्रिकेटर बने. ऑस्ट्रेलिया के खिलाड़ियों ने भी उनकी सराहना की.\nसचिन तेंदुलकर मैदान पर आए. दर्शकों के भारी शोर के बीच. स्टेडियम में सचिन, सचिन के नारों गूंज.\nभारत का दूसरा विकेट गिरा. मुरली विजय आउट हो गए हैं. भारत का स्कोर 77 रन पर दो विकेट.\nभारत का पहला विकेट गिरा. शिखर धवन 33 रन बनाकर आउट हुए. शेन शिलिंगफ़र्ड ने लिया विकेट. भारत का स्कोर एक विकेट पर 77 रन.\nशिखर धवन अपना तीसरा टेस्ट मैच खेल रहे हैं. पिछले दो टेस्ट में शिखर 210 रन बना चुके हैं जिसमें उनका सर्वाधिक स्कोर ऑस्ट्रेलिया के खिलाफ 187 रनों का है.\nब्रितानी प्रधानमंत्री डेविड कैमरन ने सचिन के अंतिम टेस्ट के बारे में कहा, "यूके स्टेडियम में आए सचिन की एक तस्वीर मेरे पास है. मुझे उम्मीद है गिफ़्ट के तौर पर वे इसे पसंद करेंगे."\nभारत बनाम वेस्ट इडींज़, दूसरा टेस्ट, वानखेड़े स्टेडियम: भारत ने बिना किसी नुकसान के पचास रन पूरे कर लिए हैं. शिखर धवन 18 और मुरली विजय 33 रन बनाकर खेल रहे हैं.\nसचिन की सबसे अच्छी पारी जो मैंने देखी है वह 1998 के चेन्नई टेस्ट की पारी है. मैंने पहली पारी में सचिन को चार रन पर आऊट कर दिया था. फिर उन्होंने 155 रन नाबाद बनाकर भारत को मैच जिता दिया. मुझे कभी सचिन के बारे में बुरे सपने नहीं आए. वह एक मज़ाक था. मेरे सपने क्रिकेट के बारे में नहीं होते हैं. मैंने जितने बल्लेबाज़ देखे सचिन उनमें सर्वश्रेष्ठ हैं. ब्रॉयल लारा भी बेहतरीन थे. ये दोनों बाक़ी सब से बेहतर थे. हाँ, सचिन और मैं अच्छे दोस्त भी हैं. हम कई बार साथ डिनर करते हैं और कारों, संगीत और क्रिकेट के बारे में बातें करते हैं.\n1450 hrs - @warne888 - ट्विटर\n1451 hrs - @warne888 - ट्विटर\nभारतीय डाक विभाग ने सचिन तेंदुलकर के 200वें टेस्ट खेलने के सम्मान में डाक टिकट जारी किया है.\nसचिन सचिन के नारों के बीच मैदान पर प्लेकार्ड जिसपर लिखा है - सचिन संन्यास के फ़ैसले पर पुनर्विचार करें, आपको खेलते हुए ना देखने पर मेरी ज़िंदगी ही थम जाएगी.\n1436 hrs - नितिन श्रीवास्तव, बीबीसी संवाददाता, वानखेड़े स्टेडियम से\nभारत ने टॉस जीतकर पहले क्षेत्ररक्षण करने का फैसला किया था. मेहमान टीम की 55.2 ओवर तक ही क्रीज पर टिकी रह पाई. पहली पारी में वेस्ट इंडीज़ की तरफ से 18 चौके और चार छक्के लगे.\nशिखर धवन और मुरली विजय अब मैदान पर हैं. लेकिन स्टेडियम में एक ही बहस का मुद्दा है - क्या आज सचिन बैटिंग करेंगे?\nवेस्ट इंडीज़ के 182 रनों के कुल स्कोर में खब्बू बल्लेबाज़ पॉवेल ने सर्वाधिक 48 रनों का योगदान किया. ब्रैवो ने 29 और चंद्रपाल ने 25 रन बनाए. विकेटकीपर दिनेश रामदीन 12 रन बनाकर नाबाद रहे.\nवेस्ट इंडीज़ की टीम पहली पारी में 182 रनों पर सिमटी. अश्विन और ओझा की फिरकी में उलझी वेस्ट इंडीज़ की टीम. ओझा को पांच और अश्विन को तीन विकेट मिले.\nस्टेडियम में बैठे हजारों दर्शक और दुनिया भर में टेलिविजन के सामने बैठे करोड़ों दर्शक अब ये उम्मीद कर रहे हैं कि मुंबई टेस्ट के पहले दिन का खेल खत्म होने से पहले इन हाथों में बल्ला हो.\nवेस्ट इंडीज का नौवां विकेट गिरा. टिनो बेस्ट बिना खाता खोले प्रज्ञान ओझा की गेंद पर पैवेलियन वापस लौट गए हैं. वेस्ट इंडीज का स्कोर नौ विकेट खोकर 172 रन.\nभारतीय फिरकी की जोड़ी रविचंद्रन अश्विन और प्रज्ञान ओझा ने वेस्ट इंडीज की टीम के तीन-तीन विकेट अपने खाते में जोड़े हैं.\nवेस्ट इंडीज का आठवां विकेट गिरा. शिलिंगफ़र्ड बिना रन बनाए प्रज्ञान ओझा की गेंद पर आउट हुए. वेस्ट इंडीज़ का स्कोर आठ विकेट खोकर 162.\nरविचंद्रन अश्विन ने टेस्ट क्रिकेट में 100 विकेट पूरे किए. उनके सौवें शिकार बने मेहमान टीम के कप्तान डैरेन सैमी.\nवेस्ट इंडीज़ का सातवां विकेट गिरा. नरसिंह देवनारायन 21 रन बनाकर आउट. और उसके तुंरत बाद खेलने आए डैरन सैमी बिना खाता खोले लौट गए पैवेलियन. दोनो विकेट लिए रविचंद्रन अश्विन ने. अश्विन की इस पारी में ये तीन सफलताएं मिलीं. वेस्ट इंडीज का स्कोर सात विकेट खोकर 162 रन.\nमास्टर अगर आप अपने अंतिम टेस्ट में 'ओकली' (चश्मे का ब्रांड) पहनेंगे तो यह बहुत ही फंकी होगा. देखते हैं जब आप मैदान में बल्लेबाज़ी करने उतरते हैं!\n1334 hrs - @YUVSTRONG12 - ट्विटर\nअगले कुछ दिन तक सिर्फ़ दो ही शब्द सुनाई देंगे. सचिन! सचिन!\n1329 hrs - @juniorbachchan - ट्विटर\nज़हीर ख़ान, भारतीय तेज़ गेंदबाज़\nसचिन आपका शुक्रिया, यह एक बहुत ही ख़ास यात्रा रही. अंतिम मैच का मजा लो.\n1326 hrs - @ImZaheer - ट्विटर\nवेस्ट इंडीज़ का पांचवा विकेट गिरा. शिवनारायन चंद्रपॉल 25 रन बनाकर आउट. उनका विकेट चटका भुवनेश्वर कुमार ने. वेस्ट इंडीज़ का स्कोर है 44 ओवर में पांच विकेट खोकर 148 रन. क्या आज सचिन की बैटिंग आएगी? ये सवाल अब पूछा जा सकता है.\nवर्ष 2008 के मुंबई हमलों के कुछ दिनों बाद ही सचिन ने चेन्नई में इंग्लैंड के ख़िलाफ़ शानदार शतक लगाकर अपनी टीम को जीत दिलाई. वर्ष 2010 में दक्षिण अफ़्रीक़ा के ख़िलाफ़ सचिन ने 200 रनों की रिकॉर्ड पारी खेली. ये वनडे क्रिकेट में किसी खिलाड़ी का पहला दोहरा शतक था. 2011 में ही सहवाग ने उनका रिकॉर्ड तोड़ दिया.\nवेस्ट इंडीज़ का चौथा विकेट गिरा. मार्लन सैमुएल्स 19 रन बनाकर आउट हुए. विकेट मिला प्रज्ञान ओझा को. अब मैदान पर आए हैं नरसिंह देवनारायन.\nयहां स्टेडियम के भीतर धोनी और सचिन के प्रशंसकों में बहस जारी है. मुद्दा? धोनी सचिन के हाथ गेंद क्यों नहीं थमा रहे?\n1301 hrs - नितिन श्रीवास्तव, बीबीसी संवाददाता, वानखेड़े स्टेडियम से\nवेस्ट इंडीज़ की तरफ से सैमुएल्स 53 गेंदों पर 15 रन और शिवनारायन चंद्रपाल 22 गेंदों पर 24 रन बनाकर खेल रहे हैं.\nभारत बनाम वेस्ट इंडीज़, दूसरा टेस्ट मैचः 39 ओवर के खेल के बाद मेहमान टीम ने तीन विकेट खोकर 134 रन बनाए हैं.\n1255 hrs - @MickJagger - ट्विटर\nतेंदल्या जिस मैदान पर खेलकर सचिन तेंदुलकर बने.\nतेंद्ल्या जिस मैदान पर क्रिकेट खेलकर 'सचिन तेंदुलकर' बने, वहाँ के युवा सचिन को आदर्श मानकर लगातार मेहनत कर रहे हैं.\n1250 hrs - तुषार बनर्जी, बीबीसी संवाददाता, मुंबई से\nहिंदी लेखक उदय प्रकाश की फ़ेसबुक वॉल से -\nक्रिकेट ! इतिहास के एक अध्याय के आखिरी पांच पन्नों में से आज पहला पन्ना. बहुत साल पहले, जब मैं 'दिनमान' में हुआ करता था तब सुनील गावस्कर के अंतिम मैच को देखते हुए उनकी तुलना लता मंगेशकर के साथ की थी. अपने-अपने पाप्युलर क्षेत्र के दो महान. लेकिन आज सचिन के साथ किसी और की तुलना करने का अभी फ़ैसला नहीं ले पा रहा हूं. (हा ..हा ...! कहीं वे क्रिकेट के तानसेन या बैजू बावरा तो नहीं ? यानी अपने हुनर के अलावा भी अपने तमाम प्रशंसकों, मीडिया, सत्ता, व्यापार आदि-इत्यादि के द्वारा गढ़े-बनाये गये एक निजंधर ...एक लीजेंड ???) आज तो सचिन, अगर कप्तान ने मौका दिया तो, गेंदबाज़ी करेंगे. बैटिंग वेस्ट इंडीज़ की है.\n1248 hrs - उदय प्रकाश - फ़ेसबुक\nसचिन और उनके बेटे अर्जुन\nसचिन तेंदुलकर टेनिस और मोटर स्पोर्ट्स के बड़े फ़ैन हैं. सचिन को अक्सर विंबलडन के दौरान देखा जा सकता है तो इंडियन ग्रां प्री भी वो देखने जाते हैं. हाल ही में सिडनी क्रिकेट ग्राउंड पर सचिन की मोम की प्रतिमा लगाई गई है. ये सचिन की अंतरराष्ट्रीय लोकप्रियता का एक और सबूत है.\nवर्ष 2011 के विश्व कप में जब भारत ने श्रीलंका को हराकर विश्व कप पर क़ब्ज़ा किया तो सचिन का लंबे समय से अधूरा रहा सपना पूरा हुआ. कई खिलाड़ियों ने ये जीत सचिन को समर्पित की. 16 मार्च 2012 को लंबे समय बाद सचिन ने वनडे में शतक लगाकर अंतरराष्ट्रीय क्रिकेट में अपना 100वाँ शतक पूरा किया. वनडे में सचिन का ये 49वाँ शतक था.\nशिवनारायण ने अपने पिछले 149 टेस्ट मैचों में 51.89 की औसत से 10 हजार से भी ज्यादा रन बनाए हैं. उनका उच्चतम स्कोर 203 रनों का है.\nसचिन तेंदुलकर, सुदर्शन पटनायक, पुरी\nअपने जीवन काल में ही किवदंती बन गए सचिन के लिए सुदर्शन पटनायक ने पुरी के सागर तट पर रेत से सचिन की ये आकृति बनाई है.\nसारा स्टेडियम चाहता है कि सचिन तेंदुलकर बॉलिंग करें. धोनी भी ये शोर सुन रहे होंगे.\n1226 hrs - नितिन श्रीवास्तव, बीबीसी संवाददाता, वानखेड़े स्टेडियम से\nपॉवेल के बाद शिव नारायण चंद्रपाल मैदान पर उतरे हैं. वे अपना 150वाँ टेस्ट खेलेंगे.\nवेस्ट इंडीज ने एक और विकेट खो दिया है. पॉवेल को प्रज्ञान ओझा ने पैवेलियन वापस लौटा दिया है.\nसचिन तेंदुलकर के आखिरी मैच में वानखेड़े स्टेडियम में एक बैनर पर लिखा है, 'अन्य खिलाड़ियों के पास अतीत है लेकिन सचिन ने इतिहास रचा है.'\n1225 hrs - संजॉय मजूमदार, बीबीसी संवाददाता, दिल्ली\nजिस व्यक्ति को थोड़ी देर पहले बेहोश होने की वजह से स्ट्रेचर पर बाहर ले जाया गया था, वह वापस अपनी सीट पर पहुंच गया है. ये है भारतीयों का क्रिकेट प्रति जुनून.\n1223 hrs - नितिन श्रीवास्तव, बीबीसी संवाददाता, वानखेड़े स्टेडियम से\nमेरे लिए सचिन के करियर का शिखर वह था जब एक ख़ास राज्य के लोगों के प्रति एक मराठी नेता के 'भेदभाव' के विवाद के बीच में सचिन ने कहा था, 'मैं मुंबई को प्यार करता हूँ लेकिन मैं एक भारतीय पहले हूँ.' अचानक चर्चित नेता को लगा कि समूचा महाराष्ट्र उसके विरुद्ध हो गया है और वो इस मुद्दे पर ख़ामोश हो गए. इस घटना ने सचिन को मेरे लिए और भी बड़ा स्टार बना दिया.\n1214 hrs - @VishalDadlani - ट्विटर\nलंच ब्रेक के बाद वेस्ट इंडीज ने दो विकेट खोकर 93 रन से आगे खेलना शुरू किया.\nवानखेड़े स्टेडियम के बाहर और कई दूसरे इलाकों में मैच के टिकटों की कालाबाज़ारी हो रही है. एक दिन का पास 7000 रुपए तक में बिक रहा है.\n1209 hrs - तुषार बनर्जी, बीबीसी संवाददाता, मुंबई से\nदर्शक अपनी सीटों पर लौटने लगे हैं और जैसे कि स्टेडियम के भीतर आने के लिए लंबी कतार लगी हुई थी वैसे ही खाने-पीने की चीजों के लिए भी कतार देखी जा सकती है. धूप तो खिली है लेकिन हवा में नमी का एहसास भी है.\n1201 hrs - नितिन श्रीवास्तव, बीबीसी संवाददाता, वानखेड़े स्टेडियम से\nसचिन का आखिरी मैच मंगलमय हो इसके लिए उनके प्रशंसक स्टेडियम के बाहर उनकी फोटो लिए यज्ञ भी कर रहे हैं.\n1154 hrs - तुषार बनर्जी, बीबीसी संवाददाता, मुंबई से\nवानखेड़े स्टेडियम की सुरक्षा में भी कोई कौताही नहीं बरती जा रही है. बख़्तरबंद गाड़ियाँ और जवान चौकस हैं.\nभारत की तरफ से गेंदबाजी का मोर्चा भुवनेश्वर कुमार, मोहम्मद शामी और आर अश्विन ने सँभाल रखा है.\nभोजन काल तक वेस्ट इंडीज़ ने पहली पारी में दो विकेट खोकर 93 रन बना लिए हैं. पहला विकेट क्रिस गेल का उड़ा था जिन्हें मोहम्मद समी ने आउट किया था. उसके बाद ब्रावो रविचंद्रन अश्विन की गेंद पर 29 रन बनाकर आउट हुए थे. इस समय केरन पॉवेल 45 रन पर और मार्लन सेम्यूल्स बिना खाता खोले मैदान पर डटे हुए हैं.\nवानखेड़े स्टेडियम में एक और व्यक्ति जो अपनी ओर दर्शकों का ध्यान खींच रहे हैं वो हैं सुनील गावस्कर. काला सूट पहने गावस्कर दर्शकों की ओर देखकर मुस्कुरा रहे हैं.\n1138 hrs - नितिन श्रीवास्तव, बीबीसी संवाददाता, वानखेड़े स्टेडियम से\nथैंक यू सचिन, आपकी वजह से ही हमें इस खेल से प्यार हुआ. मैं सचिन को प्यार करती हूँ, मैं क्रिकेट को प्यार करती हूँ.\n1135 hrs - @NehaDhupia - ट्विटर\nमैंने कभी इतनी सारी हस्तियों को एक क्रिकेट खिलाड़ी के आख़िरी मैच में नहीं देखा है. यहाँ पर शेन वॉर्न, ब्रॉयन लारा और वसीम अकरम भी हैं. सचिन को फ़ेयरवैल भी उनके क़द के हिसाब से ही मिल रही है.\n1132 hrs - नितिन श्रीवास्तव, बीबीसी संवाददाता, वानखेड़े स्टेडियम से\nवानखेड़े के मैदान पर फिलहाल पॉवेल और सैमुएल्स की जोड़ी सात रन बनाकर खेल रही है.\nइंग्लैंड में 1999 के विश्व कप के दौरान सचिन ने अच्छी पारियाँ खेली. कीनिया के ख़िलाफ़ उन्होंने 140 रन बनाए. इसी विश्व कप के दौरान ब्रिटेन की महारानी से उनकी मुलाक़ात हुई. क्रिकेट के कई रिकॉर्ड्स के बीच सचिन तेंदुलकर एक कप्तान के रूप में विफल रहे और उन्होंने कप्तानी छोड़ने का फ़ैसला किया.\nमोहम्मद शामी ने वेस्ट इंडीज़ का पहला विकेट के तौर पर गेल को पैवेलियन भेजा जबकि अश्विन ने ब्रैवो का विकेट लिया.\nइस बीच वेस्ट इंडीज़ ने पहली पारी में अब तक खेले गए 26 ओवर के मैच में दो विकेट के नुकसान पर 87 रन बना लिए हैं.\nसचिन के नाम पर बने स्टैंड में एक ग्लास पानी 25 रुपए में, कोल्ड ड्रिंक्स 70 रुपए में और समोसा 20 रुपए में मिल रहा है. क्या ये क्रिकेट के दीवानों के साथ अन्याय नहीं है?\n1125 hrs - नितिन श्रीवास्तव, बीबीसी संवाददाता, वानखेड़े स्टेडियम से\nउम्मीद, विश्वास, आशावाद और राष्ट्रीय गर्व में यक़ीन कराने के लिए शुक्रिया सचिन. सबसे अच्छी बात यह है कि आप 'मेड इन इंडिया' हैं.\n1124 hrs - @AnupamPkher - ट्विटर\nवानखेड़े में एक दर्शक जो बेहोश हो गया था, उसे स्ट्रेचर पर स्टैंड से ले जाया गया है. हाथ में सचिन नाम की पट्टी उठाए इस व्यक्ति की उम्र लगभग 60 साल होगी.\n1124 hrs - नितिन श्रीवास्तव, बीबीसी संवाददाता, वानखेड़े स्टेडियम से\nजानिए क्यों एक मराठी फ़िल्मकार की फ़िल्म का नाम है 'तेंदुलकर आउट'\nवानखेड़े स्टेडियम के सचिन तेंदुलकर स्टैंड में खड़े होकर मैं देख पा रहा हूँ कि ये पिच बल्लेबाजी के लिए स्वर्ग है.\n1111 hrs - नितिन श्रीवास्तव, बीबीसी संवाददाता, वानखेड़े स्टेडियम से\nसचिन तेंदुलकर को अंतिम मैच के लिए शुभकामनाएं. आप भारत का गर्व हो और हमेशा भारतीय युवाओं के लिए प्रेरणास्रोत बने रहोगे.\n1106 hrs - @narendramodi - ट्विटर\nसचिन तेंदुलकर ने 17 वर्ष की आयु में इंग्लैंड के ख़िलाफ़ 1990 में अपना पहला टेस्ट शतक लगाया. तीन साल बाद उन्होंने इंग्लैंड के ख़िलाफ़ ही 165 रनों की पारी खेली. जो घरेलू मैदान पर उनका पहला शतक था. वर्ष 1998 आते-आते सचिन तेंदुलकर दुनिया के सर्वश्रेष्ठ बल्लेबाज़ों में शुमार होने लगे. उन्होंने ऑस्ट्रेलिया के ख़िलाफ़ लगातार दो शतक लगाए. गावस्कर से उनकी तुलना होने लगी.\nप्रसिद्ध इतिहासकार रामचंद्र गुहा बता रहे हैं भारतीयों की सचिन से प्यार की वजह...\nभारतीयों को सचिन से इतना प्यार क्यों है?\nबेंगलूर में सचिन के लिए उत्साहित बच्चे.\nसचिन के लिए उत्साह का देश भर में ही नहीं बल्कि पूरी दुनिया में मौजूद क्रिकेट प्रेमियों के बीच देखा जा रहा है.\nवानखेड़े स्टेडियम के बाहर क्रिकेट प्रेमियों की भीड़\nमुंबई में मौजूद बीबीसी संवाददाता नितिन श्रीवास्तव ने बताया कि वानखेड़े स्टेडियम के बाहर सचिन और क्रिकेट के दीवानों की भीड़ उमड़ी हुई है.\nसचिन की शुरुआती पढ़ाई लिखाई मुंबई के ही श्रद्धाश्रम विद्यामंदिर स्कूल से हुई थी.\nसचिन तेंदुलकर ने अपने करियर का 200वाँ टेस्ट मैच खेलने के बाद टेस्ट क्रिकेट से संन्यास की घोषणा की है. 40 साल के सचिन का यह अंतिम मैच होगा. सचिन ने क्रिकेट की दुनिया को वो सब कुछ दिया, जो क्रिकेट प्रेमी चाहते हैं.\n16 वर्ष के सचिन तेंदुलकर को जब वर्ष 1989 में पाकिस्तान दौरे के लिए चुना गया, तो उनसे काफ़ी उम्मीदें थे. स्कूली दिनों की एक खेल प्रतिस्पर्द्धा में 326 रनों की पारी खेलने के बाद वे काफ़ी सुर्ख़ियों में थे.\nसचिन तेंदुलकर, श्रीकांत\nबुधवार को मंसूर अली ख़ान पटौदी मेमोरियल लेक्चर के मौके पर सचिन तेंदुलकर पूर्व क्रिकेटर श्रीकांत के साथ. सचिन ने अपने क्रिकेट करियर की शुरुआत श्रीकांत की कप्तानी में ही की थी.\nभारत में सचिन के अंतिम टेस्ट के पहले दिन यानी 14 नवंबर को बाल दिवस के रूप में मनाया जाता है. इसी दिन भारत के पहले प्रधानमंत्री पंडित जवाहर लाल नेहरू का जन्म हुआ था.\nसचिन तेंदुलकर जो कैप पहन कर मैदान में उतरे हैं उसे भारतीय क्रिकेट टीम ने उनके लिए विशेष तौर पर बनवाया है. कैप पर लिखा है - 200\nवेस्ट इंडीज और भारत के बीच दो टेस्ट मैचों की श्रृंखला का दूसरा और अंतिम मैच सचिन तेंदुलकर के लंबे करियर का भी आख़िरी मैच है. भारतीय कप्तान महेंद्र सिंह धोनी ने आज सुबह टॉस जीता और पहले गेंदबाज़ी करने का निर्णय लिया. यानि सचिन के करोड़ो प्रशंसकों को उन्हें बल्लेबाज़ी करते देखने के लिए फ़िलहाल इंतज़ार करना पड़ेगा. भारत को इस मैच पहली सफलता मोहम्मद समी ने क्रिस गेल का विकेट चटक कर दिलवाई है.\nबीबीसी हिंदी सेवा के लाइव पेज पर आपका स्वागत है. यहां पर हम आपको सचिन तेंदुलकर के अंतिम टेस्ट मैच के बारे में पल-पल की ख़बरें, बीबीसी संवाददाताओं और विशेषज्ञों की राय के अलावा सोशल मीडिया पर टिप्पणियों से अवगत करवाएंगे.


अब बस्तर में भी चमकी बुखार की दस्तक, तीन बच्चे बीमार, एक की हालत गंभीर | Acute encephalitis syndrome (AES) knocks in Chhattisgarh's Bastar, three children ill, one condition critical – News18 Hindi\nअब बस्तर में भी चमकी बुखार की दस्तक, तीन बच्चे बीमार, एक की हालत गंभीर\nचमकी बुखार ने छत्तीसगढ़ के बस्तर में भी दस्तक दे दी है.\nजगदलपुर के डिमरापाल शासकीय मेडिकल कालेज के शिशु रोग विशेषज्ञ डॉ. अनुरूप साहू ने बताया कि चमकी बुखार से पीड़ित तीन बच्चे अस्पताल में भर्ती हैं.\nLast Updated : June 21, 2019, 12:49 IST\nबिहार में एक्यूट इनसेफेलाइटिस सिंड्रोम (एईएस) यानी चमकी बुखार का कहर जारी है. इससे बच्चों की मौत का सिलसिला थम नहीं रहा है. बिहार में इस बीमारी से अब तक 155 बच्चों की मौत हो चुकी है. इस जानलेवा चमकी बुखार ने छत्तीसगढ़ के बस्तर में भी दस्तक दे दी है. बस्तर के जगदलपुर डिमरापाल मेडिकल कॉलेज में चमकी बुखार से पीड़ित तीन बच्चों को भर्ती कराया गया है, जिसमें से एक की हालत गंभीर बताई जा रही है.\nजगदलपुर के डिमरापाल शासकीय मेडिकल कालेज के शिशु रोग विशेषज्ञ डॉ. अनुरूप साहू ने बताया कि चमकी बुखार से पीड़ित तीन बच्चे अस्पताल में भर्ती हैं. तीनों बच्चों की जांच रिपोर्ट में जापानी बुखार के अलावा चमकी बुखार के लक्षण भी मिले हैं. जिन बच्चों में चमकी बुखार के लक्षण पाए गए है उनकी उम्र4साल,7साल और3साल है.\nडॉ. साहू ने बताया कि बच्चों का इलाज जारी है. मिली जानकारी के मुताबिक बीते 18 जून को बस्तर के चोलनार गांव से मासूम भुवाने नाग (4 साल) को गंभीर अवस्था में मेकाॅज में भर्ती करवाया गया है. इस मासूम की जांच के बाद जो रिपोर्ट आई है उसमें जेई के अलावा एक्यूट इंसेफेलाइटिस सिंड्रोम के लक्षण हैं. इस बच्चे की हालत नाजुक बनी हुई है. अन्य दो बच्चे कुमार मंडावी (7 साल), इतियासा (3 साल) जो किलेपाल और परपा से आए हैं. उनकी सेहत में सुधार हो रहा है. पिछले कुछ सालों में बस्तर में जेई से पीड़ित बच्चे इलाज के लिए आ रहे थे, लेकिन इस साल एक्यूट इन्सेफलाइटिस सिंड्रोम यानी की शिकायत के साथ पहुंच रहे हैं.\nAcute Encephalitis Syndrome (AES) bastar news Chhattisgarh news raipur news The Viral fever


शादी से कुछ घंटे पहले भारत से भगाए गए थे मोनाली ठाकुर के पति ! सिंगर ने किया खुलासा | शादी से कुछ घंटे पहले भारत से भगाए गए थे मोनाली ठाकुर के पति ! सिंगर ने किया खुलासा\nHome Bollywood शादी से कुछ घंटे पहले भारत से भगाए गए थे मोनाली ठाकुर के पति ! सिंगर ने किया खुलासा\nHome Bollywood शादी से कुछ घंटे पहले भारत से\nशादी से कुछ घंटे पहले भारत से भगाए गए थे मोनाली ठाकुर के पति ! सिंगर ने किया खुलासा\nBy Neetu June 13, 2020, 6:58 p.m. 1k\nनम्रता शर्मा - बॉलीवुड की जानी-मानी सिंगर मोनाली ठाकुर(Monali Thakur) ने हाल ही में अपनी शादी की खबर देकर सबको हैरान कर दिया था। मोनाली ने बताया था कि जिनको सब उनका बॉयफ्रेंड समझते हैं उनसे मोनाली ने3साल पहले सीक्रेट(Secret) शादी कर ली थी। ये जानकर मंनाली के सभी फैंस काफी चौंक गए थे।अब मोनाली ने अपने पति माइक रिचर(Maik Richter) को लेकर एक मजेदार किस्सा शेयर किया है। ये किस्सा उन्होंने E24 के साथ इंटाग्राम लाइन के दौरान बताया है।\nमोनाली ने बताया कि जब हम शादी करने वाले थे उससे चार-पांच घंटे पहले माइक को भारत से वापस भगा दिया गया था। दरअसल, माइक के पास वीजा नहीं था। किसी ने उनसे कहा कि जर्मनी(Germany) का पासपोर्ट होने पर इंडिया(India) जाने के लिए वीजा की जरूरत नहीं पड़ती, लेकिन ऐसा हुआ नहीं। मोनाली ने बताया हमें तो ऐसा लगा जैसे शादी होगी पाएगी या नहीं। होम मिनिस्ट्री और फॉरेन मिनिस्ट्री ने उन्हें वापस भेज दिया था। हालांकि वो समझ गए थे कि गलती से हुआ है। वो भी शादी खराब करना नहीं चाहते थे क्योंकि उन्हें पता था कि हमारी गलती नहीं है।\nमोनाली ने बताया माइक एयरपोर्ट पर जेल के कैदी की तरह पूरा दिन घूमते रहे और फिर उन्हें इंडिया से वापस जर्मनी भेज दिया गया। मैं मैरिज रजिस्ट्रेशन(Marriage registration) ऑफिस में इंतजार करती रही।किसी तरह हमें भारत सरकार और गृह मंत्रालय से मदद मिली और तब जाकर मामला सुलझ पाया।\nमाइक की फ्लाइट(Flight) अबू धाबी तक पहुंची ही थी और उन्हें वापस इंडिया लाने की कोशिश हुई और तब कहीं जाकर हमारी शादी हो पाई। मोनाली ने कहा हमारी शादी पर तो फिल्म बननी चाहिए। मैंने शादी के दिन सलवार सूट पर स्नीकर (Sneakers) पहने थे, जो मैंने आखिरी वक्त पर खरीदे थे।\nआपको बता दें हाल ही में मोनाली ने अपनी शादी का खुलासा कर ये भी बताया था कि वो माइक से कहां मिली थी। मोनाली ने कहा- मैं माइक से स्विजरलैंड(Switzerland) टूर पर मिली थी। वहां सिर्फ माइक बल्कि उनका परिवार भी था और सब से मेरी अच्छी बॉन्डिंग(Bonding) हो गई थी। माइक ने मुझे क्रिसमस से 1 दिन पहले वही प्रपोज किया जहां हम पहली बार मिले थे और मैंने तुरंत हां कह दी।\nबता दे हाल ही में मोनाली का नया गाना दिल का फितूर( Dil Ka Fitoor) रिलीज हुआ है जिसमें उनके पति माइक भी नजर आ रहे हैं। दोनों की कैमिस्ट्री गाने में काफी पसंद की जा रही है।


🤣 Funniest Hindi Jokes for Whatsapp (*_*) V. Funny - Hindi Raja\n🤣 Funniest Hindi Jokes for Whatsapp (*_*) V. Funny – Hindi Raja\nApril 5, 2022 April 3, 2022 by hindiraja.in\nनर्सरी क्लास में बच्चों से पूछा गया –\nएक बच्चा – हमारे बाथरूम में!\nटीचर – तुम्हें कैसे पता ?\nबच्चा – मेरे पापा रोज सुबह बाथरूम का दरवाजा पीटते हुए कहते हैं…,\nहे भगवान तुम अब तक अंदर हो….😂🤣\nजिसके ऊपर लिखा हो –\nक्योंकि, सबको पता है, यहां सब साले, धीरे ही चलेंगे!\nक्या आपको भी मेरे तरह ज्यादातर funniest hindi jokes सुनकर बिल्कुल भी हँसी नहीं आती। अगर आप दिल खोलकर हँसने की वजह ढूंढ रहे हैं, तो आप सही जगह पर आ गए हो । आज हम आपके लिए ऐसे बेहरीन jokes का पिटारा लायें हैं, जिससे आप अपने साथ साथ अपने whatsapp groups आदि के मेम्बर्स को बहुत ज्यादा हँसा सकते हो, उनके चेहरे पर मुस्कान ला सकते हो ।\nटीचर (स्टूडेंट से) – तुम आज कॉलेज में इतने लेट क्यों पहुँचे ?\nस्टूडेंट – जी…! सड़क पर एक आदमी का हजार रुपए का नोट गुम हो गया था ।\nटीचर – तो तुम क्या नोट ढूँढने में उसकी मदद कर रहे थे ?\nस्टूडेंट – मैं उस आदमी के जाने का इंतजार कर रहा था क्योंकि नोट मेरे पैर के नीचे था…!\nटीचर – भाईचारे का प्रयोग करते हुए कोई वाक्य बनाओ?\nछात्र – मैंने दूध वाले से पूछा तुम दूध इतना महंगा क्यो बेचते हो तो,\nवह बोला – भाई चारा महंगा हो गया है..!😝😄\nटीचर – पप्पू एक स्टोरी सूनाओ with moral…!!!\nपप्पू -मैने उसको फोन किया..!!!\nमैं सो रहा था..!!\nMoral – जैसी करनी वस भरनी…!!! 😃😂\nसंता (पेट्रॉल पंप पर) : अरे भाई,\nजरा एक रुपए का पेट्रॉल डाल दो।\nसंता : अरे यार, कहीं नहीं जाना हम तो ऐसे ही पैसे उड़ाते रहते हैं..!!😅🤣\nसंता – इस मिरर (आईना) की क्या गारंटी है ?\nबंता – आप इससे 100 मंजिल से निचे गिराओ,\nये मिरर 99 मंजिल तक भी नहीं टूटेगा!\nसंता – वाह!! मस्त है, पैक कर दो….!!😯🤐😛\nबीवी को समझाना मतलब – 32 GB का Video Download करना… और 31.5 GB Download होने के बाद में Error दिखाना…\nपत्नि – सुनो मेरे मुँह मे मच्छर चला गया,\nअब क्या करू..?\nपति – पगली ऑल आउट पी ले,\n6 सेकेंड में काम शुरू। 🤓😛\nसुबह सुबह बीवी ने कहा – उठो जी, मेरे लिए नाश्ता बना दो …\nपत्नी – अरे कहाँ चल दिए ?\nपति – अपने वकील के पास, मुझे तुमसे तलाक लेना है\nपति – वकील के घर गया और वहाँ से उल्टे पैर लौट आया और चुपचाप नाश्ता बनाने लगा…\nक्योंकि वकील बर्तन मांज रहा था । 😳😝\nएक आदमी की एक टांग की हड्डी टूट\nगयी… वो हॉस्पिटल गया, देखा कि वहाँ एक आदमी की दोनों टांगें टूटी हुई हैं ।।\nभोलापन तो देखिए… तो वो उसको देखकर बोला कि – आपकी दो पत्नियां हैं क्या..?? 😋🤣\nदीवार पर लिखा था “यहां कुत्ते सुसु करते हैं!”\nसंता ने वहां सुसु किया और फिर हँस\nकर बोला :- ‘इसे कहते हैं दिमाग.. सुसु मैंने किया और नाम कुत्ते का आएगा।’ 😱😝\nअगर आप नीचे दिए गए चुटकुलों की images को download करना चाहते हैं, तो आपको नीचे दिए गए कुछ सामान्य steps को फॉलो करना होगा –\nStep1:- funniest jokes की image पर Long Press करें ।\nStep2:- आपके सामने Download करने का option आएगा ।\nStep3:- अब आप Download Image पर क्लिक करना है । इसके बाद वह हिंदी जोक्स आपके मोबाइल या कंप्यूटर में save हो जाएंगे ।\nडॉक्टर – अच्छे स्वास्थ्य के लिए रोजाना व्यायाम किया करो ।\nसंता – जी मैं रोजाना क्रिकेट और फुटबाल खेलता हूँ!\nडॉक्टर – कितनी देर खेलते हो ?\nसंता – जब तक मोबाइल की बैटरी खत्म नहीं हो जाती!! 😝🤓\nअध्यापक – बताओ बच्चो हमारी पृथ्वी किसका चक्कर लगाती है?\nसंता: – सूर्य का !\nअध्यापक – बहुत अच्छा बेटे,\nसारे विधार्थी एक साथ: नरेंद्र मोदी!! 😜😛\nहमने आपकी request पर अपने blog hindiraja. in पर एक Funny Jokes for Whatsapp की एक सीरीज बनायी है । जिसमें हम 1000+ whatsapp jokes लाने का प्रयास कर रहे हैं । आप सभी जोक्स को पढ़ें, मुझे आशा है की ये सभी jokes images आपको काफी ज्यादा पसंद आयेंगे । आपको इन सभी चुटकुलों में से कौन सा सबसे ज्यादा अच्छा लगा ? आप हमें कमेंट में “😂” लिखकर बता सकते हैं ।\nडॉक्टर – आपका वजन कितना है ?\nसंता – चश्में के साथ 75 किलो ।\nडॉक्टर – और चश्में के बिना ?\nसंता – वो मुझे दिखता ही नहीं । 🤐😜\nसंता – तेरा भाई आजकल क्या कर रहा है ?\nबंता – एक दुकान खोली थी, पर अब जेल में है!\nसंता – वो क्यों ?\nबंता – पूरा पढ़े…🤔\nमहत्वपूर्ण सूचना (DMCA POLICY) :- “funny hindi jokes for whatsapp” से सम्बन्धित इस No. 1 Post में सभी jokes hindiraja.in द्वारा नहीं बनाये गये हैं, यदि आप हमारे ब्लॉग पर दिये गए किसी भी jokes के creater हैं । तो आप DMCA Policy पढ़ सकते हैं । Email Id – [email protected] com\nसंता ने एयरटेल के ऑफिस में फोन किया ।\nसंता – मेरे फोन का बिल बहुत ज्यादा आया है । इतनी तो मैंने बात भी नहीं की है ।\nबंता (एयरटेल से) – अच्छा आपका प्लान क्या है ?\nसंता – अभी तो मार्किट आया हुआ हूँ । शाम को दारू पिऊंगा…आप अपना बताइये।\nक्या आपको यह सभी जोक्स पसंद आ रहे हैं । और अधिक funniest hindi jokes पढ़ने के लिए ऊपर दिए गये Next Button पर क्लिक करें ।


दिल्ली: मौजपुर इलाके में फिर मचा बवाल, आगजनी के बीच शख्स को मारी गोली – OM NEWS TIMES\nHome / top / दिल्ली: मौजपुर इलाके में फिर मचा बवाल, आगजनी के बीच शख्स को मारी गोली\nनई दिल्ली: दिल्ली के मौजपुर (Maujpur) में एक बार फिर से तनातनी का माहौल बन गया है. बताया जा रहा है कि मोतीपुर में उपद्रवियों ने एक ऑटो और मकान में आग लगा दी है. इतना ही नहीं उपद्रवी मीडिया वालों के साथ भी बदतमीजी और गाली गलौज कर रहे हैं. बताया जा रहा है कि मौजपुर इलाके में हालत काफी खराब है. यहां पर गोलीबारी भी हो रही है. इस गोलीबारी में एक शख्स को गोली लगने की खबर भी सामने आ रही है. वहीं बताया ये भी जा रहा है पुलिस मौके पर मौजूद है लेकिन उपद्रवियों पर काबू करने में नाकाम साबित हो रही है.\nइसके अलावा खबर है कि भजनपुरा आगजनी में तीन-चार बाइक्स फूंक दी गई हैं. भजनपुरा थाने के आसपास भी हिंसा की खबर है. करावल नगर में भी हिंसा के वक्त तैनात अडिशनल डीसीपी समेत कई पुलिसकर्मियों के जख्मी होने की खबर हैं.\nबता दें, प्रदर्शनकारियों ने शाहीन बाग (Shaheen bagh)की ही तर्ज पर शनिवार देर रात जाफराबाद मेट्रो स्टेशन के नीचे से गुजर रही सड़क को भी बंद कर दिया था. जाफराबाद में भी महिलाओं ने सड़कों पर डेरा डाल दिया. देखते ही देखते जाफराबाद का प्रदर्शनकारी माहौल चांद बाग भी जा पहुंचा. प्रदर्शनकारी महिलाओं ने चांद बाग में भी सड़कों पर धरना देना शुरू कर दिया. प्रदर्शनकारियों ने इसके बाद कबीर नगर और मौजपुर में भी बवाल काटना शुरू कर दिया. दिल्ली का माहौल उस वक्त और बिगड़ गया जब सीएए के समर्थक और विरोधी दोनों आमने-सामने आ गए. दिल्ली के मौजपुर में दोनों गुटों में जमकर पत्थरबाजी हुई. लेकिन पुलिस ने कहा कि थोड़ी देर बाद उन्होंने हालातों पर काबू पा लिया था. पुलिस ने भीड़ को तितर-बितर करने के लिए आंसू गैस के गोले छोड़े थे.\nPrevious खाना बनाने के बहाने युवतियों ने बुलाया घर, बेहोश कर युवक का काट लिया गुप्तांग\nNext चाहते है वजन कम करना तो पेट भरकर करें नाश्ता, मिलेगा और भी फायदा


NSG ने शुरू की इजरायली दूतावास के पास हुए धमाके की जांच, पुलिस के हाथ अब तक खाली\nराजधानी दिल्ली में5एपीजे अब्दुल कलाम रोड के नजदीक शुक्रवार की शाम को धमाका हुआ था. (ANI)\nDelhi Blast: भारत और इजरायल के बीच राजनयिक संबंधों की 29वीं सालगिरह पर हुए इस धमाके में कोई भी घायल नहीं हुआ है. विदेश मंत्री एस जयशंकर ने इजरायल में अपने समकक्ष गाबी अश्केनाजी से बातचीत कर भारत में मौजूद राजनयिकों की सुरक्षा का आश्वासन दिया था.\nLast Updated: January 30, 2021, 5:05 PM IST\nनई दिल्ली. राजधानी दिल्ली स्थित इजरायली दूतावास के बाहर हुए बम धमाके की जांच नेशनल सिक्युरिटी गार्ड यानि एनएसजी ने शुरू कर दी है. एनएसजी घटनास्थल पर पहुंचकर मामले की जांच कर रही है. बीते शुक्रवार को दूतावास के पास एक धमाका हुआ था. फिलहाल मामले की जांच कई सुरक्षा एजेंसियां और पुलिस कर रही थी. हालांकि, 12 घंटे से ज्यादा समय बीत जाने के बाद भी पुलिस को बड़ी सफलता नहीं मिली थी.\nबता दें कि दिल्ली पुलिस के विशेष प्रकोष्ठ (स्पेशल सेल) के दल ने शनिवार सुबह इजराइली दूतावास के निकट उस स्थल का दौरा किया, जहां आईईडी विस्फोट हुआ था. अधिकारियों ने बताया कि विशेष प्रकोष्ठ का दल विस्फोट की जांच कर रहा है और इस संबंधी सबूत एकत्र कर रहा है. उल्लेखनीय है कि दिल्ली के लुटियंस इलाके में औरंगजेब रोड पर स्थित इजराइली दूतावास के निकट शुक्रवार शाम मामूली आईईडी विस्फोट हुआ था. दिल्ली पुलिस ने बताया कि आईईडी में शाम पांच बजकर पांच मिनट पर विस्फोट हुआ और इस दौरान कोई हताहत नहीं हुआ एवं जान-माल का किसी प्रकार का नुकसान नहीं हुआ.\nये भी पढ़ें: दिल्ली ब्लास्ट: मौके से मिले लैटर का दावा- लोगों को नुकसान पहुंचाना मकसद नहीं\nये भी पढ़ें: दिल्ली: धमाके के समय इलाके में काम कर रहे थे 45000 मोबाइल फोन, पुलिस को मिला डेटा\nसूत्रों ने शुक्रवार को बताया कि विस्फोट स्थल पर जांचकर्ताओं को इजराइली दूतावास का पता लिखा एक लिफाफा मिला है. हालांकि, उन्होंने लिफाफे में मिली टिप्पणी और इससे संबंधित कोई भी जानकारी साझा नहीं की. धमाका उस समय समय हुआ, जब वहां से कुछ किलोमीटर दूर गणतंत्र दिवस समारोहों के समापन के तौर पर होने वाला 'बीटिंग रीट्रिट' कार्यक्रम चल रहा था, जिसमें राष्ट्रपति रामनाथ कोविंद, उपराष्ट्रपति एम वैकेंया नायडू और प्रधानमंत्री नरेंद्र मोदी मौजूद थे.


बाइनरी विकल्प में निवेश करते समय आपको क्या याद रखना चाहिए, द्विआधारी विकल्प कारोबार पर लेख\nभावेश कुमार रिलीज़ की तारीख - फरवरी 16, 2018\nट्रेडिंग में भी इसी तरह से कई बार फंक्शनल फिक्सेडनेस (Functional Fixedness) हमारी सोच को एक दायरे में बांध देती है। आइए एक उदाहरण पर नजर डालते हैं। दलालों बाइनरी विकल्पों के नियमन के संदर्भ में बहुत सुधार की उम्मीद की जा सकती है। गंभीर पर्यवेक्षी समारोह वर्तमान में उपलब्ध नियामकों प्रदर्शन नहीं करते, पत्र ज्यादातर मामलों में नियामकों के लिए व्यापारियों को धोखा कुछ भी नहीं होता है, जिन्हें ऐसे मामलों में जहां Pismo मदद एकल और इन मामलों नियामक बाइनरी विकल्प में निवेश करते समय आपको क्या याद रखना चाहिए कुछ नहीं किया में हैं, और दलाल पत्र दाखिल के तथ्य का जवाब दिया।\nउदाहरण के लिए रोहित जो की अमेरिका का रहने वाला है और वो भारत में आया हुआ है या फिर काफी टाइम से यहाँ रह रहा है उसके पास अमेरिका का डॉलर है और वो भारत की करेंसी रूपए में इसको विनिमय करना चाहता है तो इसके लिए वो बैंक की सहायता ले सकता है जहाँ पर वो आसानी से अपने डॉलर के लिए भारत की करेंसी जो की रूपए है उसको ले सकता है! यह शायद बाजार विश्लेषण का सबसे मशहूर और उपयोग किया जाने वाला तरीका है। विचार द्वारा प्रस्तावित विचार पोर्टर यह है कि5महान शक्तियां हैं किसी दिए गए बाजार में अभिनय करना।\nहमारा मिशन, आविष्कारों, खेल डेवलपर्स, उद्यमियों, डिजाइनरों और भविष्य के अन्य सोचने वाले रचनाकारों को उनके विचारों को वास्तविकता के बारे में लाने के लिए, उनके स्थान, मूल या सामाजिक-आर्थिक स्थिति की परवाह किए बिना सहायता करना है। इंटर में निम्नलिखित विकल्पों के अलावा PJ ग्राहकों के लिए नि: बाइनरी विकल्प में निवेश करते समय आपको क्या याद रखना चाहिए शुल्क मासिक शुल्क है।\nइलोना की एक बहुत ही स्टाइलिश और खूबसूरत माँ है। अपने 68 वर्षों में, मेए मस्क एक मॉडल और फैशन आइकन के रूप में प्रमुख ब्रांडों के विज्ञापन अभियानों में भाग लेते हैं।\nतो, मान लीजिए कि हमने 4000 रूबल से शेष राशि को फिर से भर दिया। इसके लिए हमें 440,000 चांदी, 10 पीले और3हरे पक्षी मिलते हैं। हमारे पास शुरुआती बोनस के साथ एक हरा पक्षी भी है। हम एक लाल पक्षी और4पीले खरीदते हैं। हमारे पास 1 लाल, 14 पीला और4हरा है। कुल में, वे 35,136 अंडे या 351.36 चांदी लाते हैं, जिनमें से 175.68 खरीद और वापस लेने के लिए खाते में जाएंगे। फिर प्रति दिन वृद्धि 4216.32 रजत, या 42 रूबल, 16 बाइनरी विकल्प में निवेश करते समय आपको क्या याद रखना चाहिए कोप्पेक होगी। लेकिन अगर पहली बार पैसे को फिर से निवेश करना है, तो बोनस को ध्यान में रखते हुए हमें प्रति दिन 8854 चांदी मिलती है। अपने पूर्व व्यवसाय को पुनर्स्थापित करने और स्थापित करने का प्रयास करें, जो इस समय मांग में नहीं हो सकता है। एक पूरी तरह से अलग क्षेत्र में आय का एक नया स्रोत खोजें, जो एक संकट में भी लाभदायक है।\nनोटबंदी के बाद कृषि को छोड़कर अन्य सभी क्षेत्रों में गिरावट आई. विनिर्माण क्षेत्र की वृद्धि दर चौथी तिमाही में घटकर 5.3 प्रतिशत रह गई, जो एक साल पहले समान तिमाही में 12.7 प्रतिशत रही थी. निर्माण क्षेत्र की वृद्धि दर नकारात्मक रही। SendinBlue ऑटोमेशन, टेक्स्ट मैसेजिंग कैंपेन, ईमेल ड्रिप प्लान और बहुत कुछ के साथ छोटे से मध्यम आकार के व्यवसायों में कार्य करता है। इसलिए, यदि आपकी रणनीति केवल 50% सही है, तो आप लंबे समय में हार जाएंगे।\nबाइनरी विकल्प में निवेश करते समय आपको क्या याद रखना चाहिए, अधिक विस्तृत सीएफडी ब्रोकर समीक्षाओं की सूची\nदूध पीने का सही समय | सही तरीका | दूध पीने के अद्भुत फायदे | milk बाइनरी विकल्प में निवेश करते समय आपको क्या याद रखना चाहिए several Benifits (अगस्त 2020)।\nइलेक्ट्रॉनिक्स, हथियारों और सैन्य उपकरणों के मुद्रित सर्किट बोर्डों में धातु के पिघलने या वाष्पीकरण का कारण या सैन्य उपकरणों के इलेक्ट्रॉनिक तत्वों में संरचनात्मक परिवर्तन का कारण।\nएक बार, एक फेडएक्स कार्यकर्ता ने कर्ब के बगल में बक्से का एक गुच्छा ढेर कर दिया था, जो लगभग आठ फीट या उससे अधिक ऊँचा था। फोटो में: 2-कमरे वाले अपार्टमेंट में क्लासिक की शैली में रहने वाले कमरे की डिजाइन परियोजना।\nउदाहरण के लिए, आप बिटकॉइन के साथ एक सेल ऑर्डर खोलें और $ 20 की राशि के साथ वर्तमान विनिमय दर 9818,527 है। महीने के अंत में अनुरोध पर भुगतान (एक प्रारंभिक भुगतान भी है)। Qiwi, Yandex Money, WebMoney के लिए संभावित आउटपुट। भुगतान में अक्सर देरी होती है, लेकिन एक्सचेंज के साथ काम करते समय यह एकमात्र नकारात्मक बिंदु है, बाइनरी विकल्प में निवेश करते समय आपको क्या याद रखना चाहिए बाकी सब कुछ अच्छा है। जब, इस के बाद वहाँ है एक नए उच्च, और फिर एक कम उच्च, यह नई छत प्रवृत्ति बन जाता है। एक ही समर्थन करने के लिए लागू होता है। कृपया ध्यान दें कि हर बार अनुसूची लाइन पर एक बिंदु तक पहुँच जाता है, वह या बाउंस (विपरीत दिशा में चला जाता है), या सिकुड़।\nFibo रिट्रेसमेंट, आप संपादित कर सकते हैं; जीरो से 1.272 तक शुरू होने वाली स्टाइल, रंग, चौड़ाई और फिबोनाची स्तरों को दिखाया या नहीं जाना जा सकता है। हालांकि आपका यह जानना जरूरी है कि wordpress तथा ब्लॉगर से पहले भी अन्य ब्लॉगिंग प्लेटफॉर्म लॉन्च हो चुके थे! open diary नामक पहला ब्लॉगिंग प्लेटफॉर्म था जिसकी खोज वर्ष 1998 में Bruce Ableson ने की!\nईसीएन नेटवर्क का मुख्य लक्ष्य बिचौलिया को खत्म करना और व्यापारियों और दलालों के बिना किसी ऊर्ध्वाधर अधीनता के नेटवर्क में जोड़ना है। ECN की मुख्य विशेषता यह है कि सभी प्रस्तुत किए गए आदेश एक डेटाबेस की तरह काम करने वाले आदेशों की एकीकृत पुस्तक में जोड़े जाते हैं। यहां से, ऑर्डर मैचिंग सिस्टम द्वारा उपलब्ध काउंटरट्रेड्स द्वारा पूर्ण या आंशिक रूप से ऑर्डर का मिलान किया जाता है। ईसीएन इस तरह के नेटवर्क के लिए सामान्य शब्द है - और कई ब्रांडेड नेटवर्क हैं। द्विआधारी विकल्प कारोबार पर लेख क्या व्यापार करने के लिए फ्रेल्स स्केलिंग ट्रेडिंग सिस्टम अच्छा है?\nपाकिस्तानी छात्र सईद अली साउथ फ़्लोरिडा यूनिवर्सिटी में पढ़ रहे हैं. उनका कहना है, "अपने दोस्तों, परिवार और देश को छोड़कर यहाँ पढ़ने आना ताकि अपने सपनों को पूरा कर सकूं, पहले ही कम मुश्किल नहीं था. आईसीई के इस निर्णय ने मेरा दिल तोड़ दिया है. इतनी मुश्किलों से यहाँ तक पहुँचने की मेरी सारी मेहनत इससे बर्बाद हो सकती है."। Stripe, अधिकांश भुगतान प्रोसेसर की तरह, बिल्कुल सही नहीं है। हालांकि, पेशेवरों ने निश्चित रूप से विपक्ष को पछाड़ दिया है, इसलिए हम एक त्वरित सूची में डालते हैं कि आप अपने ऑनलाइन व्यापार के लिए स्ट्राइप को क्यों या क्यों नहीं मानते हैं।\nविनियमित ब्रोकर जनवरी 20, 2019\nबाइनरी विकल्पों के लिए लाभदायक रणनीतियों जून 4, 2019\nबाइनरी विकल्पों के लिए रणनीति वर्ष के 2020 नए फरवरी 15, 2020\nद्विआधारी विकल्प के लिए रणनीतियाँ - ब्राउज़ करें और प्रशिक्षण नवम्बर 15, 2019


लड़कियों का स्कूल जाना मुश्किल, रास्ते में इन रोमियो से पड़ता है पाला - Inkhabar\nलड़कियों का स्कूल जाना मुश्किल, रास्ते में इन रोमियो से पड़ता है पाला\nइनकी इस हालत का जिम्मेदार कोई और नहीं, बल्कि रोमियो है. राह चलते छेड़खानी करने वाले, और फब्तियां कसने वाले मनचले है. ये लड़कियां पढना चाहती हैं. आगे बढ़ना चाहती हैं. लेकिन कैसे बेटी बचाओ और बेटी पढ़ाओ अभियान कम से कम ये तस्वीरें देखकर दोनों ही मुश्किल हो रहे हैं.\nनई दिल्ली: इनकी इस हालत का जिम्मेदार कोई और नहीं, बल्कि रोमियो है. राह चलते छेड़खानी करने वाले, और फब्तियां कसने वाले मनचले है. ये लड़कियां पढना चाहती हैं. आगे बढ़ना चाहती हैं. लेकिन कैसे बेटी बचाओ और बेटी पढ़ाओ अभियान कम से कम ये तस्वीरें देखकर दोनों ही मुश्किल हो रहे हैं.\nथक-हार चुकी लड़कियां धरने पर बैठी हैं और सरकार से गुहार लगा रही हैं. इनकी मांग क्या है, दर्द क्या है. 40 डिग्री तापमान में स्कूल के गेट पर बेहोश इन लड़कियों की मांग ऐसी है जिसे दो मिनट में पूरी की जा सकती है. लेकिन ऐसा हो नहीं रहा है और ये लड़कियां अड़ी हुई हैं. ये कह रही हैं कि मर जाउंगी लेकिन मौके से नहीं हटूंगी.\nबेहोश हुई इन लड़कियों के घरवालों को जब ये पता चला कि बेटी बेसुध पड़ी है तो वो भागे-भागे स्कूल पहुंचे और सामने की तस्वीर देखकर सुध-बुध खो बैठे है. मौके पर आए दूसरे रिश्तेदार सरकार को कोसने लगे. जांच के लिए डॉक्टर आया, जिसने स्वास्थ्य को लेकर चिंता जताई.\nघर ले जाने की सलाह दी लेकिन ये बेटियां है कि मैदान छोड़ने को तैयार नहीं.अब एक साथ तीन तस्वीर देखिए. पहली तस्वीर पलवल की है. दूसरी गुड़गांव की है और तीसरी रेवाड़ी की है. तीन तस्वीर दिखाने का मतलब ये है कि जो रेवाड़ी में हुआ वही पलवल-गुड़गांव में हो रहा है. लेकिन जिस तरह रेवाड़ी की बेटियां जीत गईं.\nये हरियाणा के पलवल की तस्वीर है. स्कूल के गेट पर ताला लटक रहा है. और बाहर धरने पर बैठी हैं बेटियां. इन लड़कियों का सीधा आरोप है कि स्कूल जाना मुश्किल है. घर से निकलते ही रोमियो रास्ता रोकते हैं. फब्तियां कसते हैं. छेड़खानी की कोशिश करते हैं . लिहाजा उनके गांव के ही स्कूल को 12 वीं तक कर दिया जाए. स्कूल का अपग्रेडेशन नहीं होने तक इस गर्मी में भी ये लड़कियां सत्याग्रह कर रही हैं.


तिल के फायदे, तिल का प्रयोग करने के फायदे, तिल का तेल, तिल खाने के लाभ\nतिल के फायदे, तिल का प्रयोग करने के फायदे, तिल का तेल, तिल खाने के लाभ, तिल, स्वास्थ्य के लिए तिल के फायदे, त्वचा के लिए तिल के फायदे, sesame seeds, फेस के लिए तिल के फायदे, स्किन के लिए तिल के फायदे\nभारतीय खान-पान में तिल का बहुत ख़ास महत्व है। जहां एक तरफ सर्दियों के मौसम में बनने वाले तिल के लड्डू और तिल पपड़ी सबको पसंद होती है वहीं दूसरी तरफ इसे खाने में मिलने वाली ऊर्जा शरीर को सक्रीय रखने में मदद करती है। सर्दियों में सभी तिल का सेवन करने की सलाह देते है जबकि गर्मियों में इसे खाने से मना किया जाता है। जिसके पीछे एक विशेष कारण है। दरअसल यह काफी हैवी और गर्म होता है जो सरिदयों में स्वास्थ्य के लिए लाभकारी होता है।\nतिल तीन प्रकार के होते है – काले, सफ़ेद और लाल। लाल तिलों का प्रयोग बहुत कम किया जाता लेकिन सफ़ेद और काले तिल हर घर में मौजूद होते है। लेकिन बहुत से लोगों को इसके पूर्ण गुणों के बारे में पता नहीं होता। इसीलिए आज हम आपको तिल के फायदों के बारे में बताने जा रहे है। जिन्हे जानकर आप भी अपनी समस्यायों से छुटकारा पा सकते है। तो आइये जानते है तिल के फायदे।\n1. बवासीर :\n2. एंटी बैक्टीरियल गुण :\n3. बच्चों के लिए :\nबहुत से बच्चे रात को सोते समय बिस्तर पर पेशाब कर देते है, अगर आपका बच्चा भी इस समस्या से परेशान है तो निश्चिन्त हो जाए। क्योंकि तिल की मदद से भी आप इस समस्या से छुटकारा पा सकती है। इसके लिए भुने हुए काले तिलों को गुड़ के साथ मिलाकर उनका लडडू बना लें। अब रोज रात सोने से पहले इस लडडू को अपने बच्चे को खिलाएं। बिस्तर में पेशाब करने की समस्या दूर हो जाएगी।\n4. मानसिक दुर्बलता :\nतिल को बुद्धिवर्धक भी कहा जाता है। दरअसल तिल में प्रोटीन, कैल्शियम और बी काम्प्लेक्स बहुत अधिक मात्रा में पाया जाता है। जो दिमाग के लिए बहुत लाभकारी होते है। इसके लिए प्रतिदिन 50 ग्राम तिल का सेवन करें। इससे शरीर में कैल्शियम की आवश्यकता पूरी होती है।\n5. हृदय :\nहृदय की मांसपेशियों को स्वस्थ रखने के लिए भी आप तिल का प्रयोग कर सकते है। तिल में सभी जरुरी मिनरल पाए जाते है जैसे कैल्शियम, आयरन, मैग्नीशियम, ज़िंक और सेलेनियम पाए जाते है जो हृदय को सुचारु रूप से कार्य करने में मदद करते है। इसमें मौजूद नियासिन नामक विटामिन तनाव और अवसाद को दूर करने में मदद करता है।\n6. बच्चो की हड्डियां :\nतिल का सेवन नवजात की हड्डियों को मजबूत करने में मदद करता है। इसमें डायट्री प्रोटीन और एमिनो एसिड पाया जाता है जो बच्चो की हड्डियों के विकास और मजबूत देने में मदद करता है। 100 ग्राम तिल में 18 ग्राम प्रोटीम पाया जाता है जो बच्चो के विकास के लिए जरुरी होता है।\n7. दांतों के लिए :\nतिल दांतों को मजबूत करने और चमकदार बनाने में भी मदद करता है। इसके लिए सुबह ब्रश करने के बाद काले तिलों को चबा-चबा कर खाना चाहिए। यह दांतों को सुन्दर बनाने के साथ साथ उन्हें मजबूत करने का भी काम करता है।\nतिल के बीज के अन्य फायदे :-\n1. कब्ज की समस्या में तिल बहुत लाभकारी होता है। इसके लिए 50 ग्राम तिल भूनकर उसे कूट लें और चीनी मिलाकर इसका सेवन करें। यह आपकी कब्ज दूर करने में मदद करेगा।\n2. खांसी आने पर तिल का सेवन करने से खांसी ठीक हो जाती है। इसके लिए तिल और मिश्री को पानी में उबालकर पीएं। यह सुखी खांसी के लिए बेस्ट घरेलू उपचार है।\n3. पेट में दर्द होने पर एक चम्मच काले तिल चबाएं और गुनगुना पानी पि लें। पेट दर्द ठीक हो जाएगा।\n4. तिल को पीसकर उसे मक्खन के साथ मिलाकर चेहरे पर लगाने से फेस पर ग्लो आता है।\n5. मुहांसे की समस्या में चेहरे पर तिल को पीसकर मक्खन के साथ मिलायें और मुहांसों पर लगाएं। इसके साथ साथ कील आदि की समस्या भी दूर हो जाएगी।\nतिलतिल का तेलतिल का प्रयोग करने के फायदेतिल के फायदेतिल खाने के लाभत्वचा के लिए तिल के फायदेस्वास्थ्य के लिए तिल के फायदे


Home»Politics » हिंदुओं के मंदिरों को तोड़कर बनाई मस्जिदें लौटाने की बात पर देवबंदी उलमा भड़के!\nComments Off on हिंदुओं के मंदिरों को तोड़कर बनाई मस्जिदें लौटाने की बात पर देवबंदी उलमा भड़के!\nतोड़कर बनी मस्जिदों में जायज नहीं इबादत\nदेवबंदी उलमा वसीम रिजवी पर एक बार फिर भड़के\nलखनऊ । उत्तर प्रदेश शिया सेंट्रल वक्फ बोर्ड के अध्यक्ष सैयद वसीम रिजवी ने ऑल इंडिया मुस्लिम पर्सनल लॉ बोर्ड से देश में मंदिर तोड़कर बनाई गई नौ मस्जिदों को हिंदुओं को वापस करने की मांग की है। वसीम रिजवी ने इसके लिए बोर्ड के अध्यक्ष को पत्र लिखकर कहा कि इस्लाम में किसी इबादतगाह को जबरन तोड़कर मस्जिद बनाया जाना जायज नहीं है। वसीम रिजवी के इस तरह के पत्र से देवबंदी उलमा खासे नाराज हैं। उनका मानना है कि वह भाजपा को खुश करने और अपने सियासी वजूद को बनाने के लिए इस तरह की हरकतें कर रहे हैं।\nवसीम रिजवी ने ऑल इंडिया मुस्लिम पर्सनल लॉ बोर्ड को भेजे अपने पत्र में लिखा है कि दूसरे इबादतगाह तोड़कर बनाई गई मस्जिदों में किसी भी तरह की अल्लाह की इबादत जायज नहीं है। इसलिए ऐसी मस्जिदें हिंदू समाज को सौंप दी जाएं। ऑल इंडिया मुस्लिम पर्सनल लॉ बोर्ड यदि ऐसा करेगा तो इस्लाम का असली उद्देश्य दुनिया के सामने पेश हो सकेगा। उन्होंने कहा कि मेरा नौ मस्जिदों को हिंदू समाज को सौंपने का जो प्रस्ताव है उसे ऑल इंडिया मुस्लिम पर्सनल लॉ बोर्ड की आगामी बैठक के आम जलसे में रखा जाए। उन्होंने कहा कि इतिहासकारों ने अध्ययन करके नौ मस्जिदों के बारे में बताया है कि इन्हें मुगलों व उनसे पहले आए सुल्तानों ने मंदिरों को तोड़कर बनाया है। इन मस्जिदों को हिंदुओं को वापस देने के लिए बोर्ड में आम राय बनाई जाए। उन्होंने बोर्ड को एनजीओ की संज्ञा देते हुए कहा कि कुछ कट्टरपंथी लोग इस प्रस्ताव पर विचार ही नहीं करेंगे, लेकिन इस्लाम यह सीख देता है कि चाहे जालिम की ही पंचायत क्यों न हो अपनी हक की बात उनके सामने जरूर रखनी चाहिए।\nवहीँ अब इस पत्र पर सियासत तेज़ हो गयी है। पत्र पर प्रतिक्रया देवबंदी उलमा ने आरोप लगाया कि वसीम रिजवी भाजपा को खुश करने और अपने सियासी वजूद को बनाने के लिए इस तरह की हरकतें कर रहे हैं। वसीम रिजवी ने 26 जनवरी को मुस्लिम पर्सनल-लॉ-बोर्ड को एक पत्र भेजा था। इसमें रिजवी ने नौ मस्जिदों का जिक्र करते हुए कहा था कि उक्त स्थानों पर मंदिर था जिन्हें तोड़कर मस्जिदें बना दी गई हैं। पत्र में रिजवी ने मस्जिदों को वापिस करने की बात कहते हुए पूछा था कि क्या ऐसी मस्जिदों में नमाज पढऩा जायज है। इस पर दारुल उलूम निसवा के मोहतमिम मौलाना अब्दुल लतीफ कासमी ने कहा कि सुर्खियों में बने रहने के लिए रिजवी इस तरह के शिगूफे छोड़ते रहते हैं। इस्लामी विद्वान मुफ्ती अथर कासमी ने कहा कि बेशक कब्जा की गई जगह पर मस्जिद नहीं बनाई जा सकती और ना ही वहां नमाज हो सकती है, लेकिन रिजवी अपने दावे को साबित तो करें कि उक्त मस्जिदों को जमीन कब्जा कर बनाया गया है।\nहिंदुओं को सौंपने वाले इबादतगाहों के नाम …..\nTags : National, politics\nसमाज कल्याण विभाग को चूना लगाने के आरोपी परीक्षा नियंत्रक गिरफ्तार


सियोल में कामयाब रही है ड्राइवरलेस मेट्रो की कहानी - seoul driverless metro dx line story delhi metro - AajTak\nदुनियाभर में महज़ 600 किलोमीटर की मेट्रो लाइन है, जहां ड्राइवर के बिना मेट्रो ट्रेन चलती है. साउथ कोरिया के सबवे नेटवर्क की शिनबनडंग डीएक्स लाइन भी इसमें शुमार है. आइए सबसे पहले आपको दुनिया की इस बेहतरीन ट्रेन की सवारी कराते हैं.\nसाउथ कोरिया की राजधानी सीओल की ड्राइवरलेस मेट्रो\n(अपडेटेड 21 दिसंबर 2017, 7:54 AM IST)\nदिल्ली में मेट्रो डिपो में ड्राइवरलेस ट्रेन के साथ हुए हादसे के बाद अब बिना ड्राइवर के चलने वाली ट्रेन को लेकर तमाम आशंकाएं मुसाफिर जता रहे हैं. लेकिन दुनिया में जहां भी यह ट्रेन चलती है, वहां इस सिस्टम ने कामयाबी हासिल की है. चलिए आपको साउथ कोरिया की राजधानी सीओल ले चलते हैं, जहां ड्राइवरलेस ट्रेन कामयाबी के साथ चल रही है.\nज़मीन के कई मीटर नीचे हवा से बातें करती है सीओल की मेट्रो. नाम है शिनबुनडंग मेट्रो की डीएक्स लाइन. इसकी खासियत ये है कि इस हवा से बातें करती मेट्रो में मुसाफिर तो हैं, लेकिन ड्राइवर नहीं है. ड्राइवर का केबिन भी नहीं होता.\nजी हां, बिना ड्राइवर के दौड़ती है ये मेट्रो और वो भी पूरी रफ्तार से. 31 किलोमीटर का ये सफर पूरी तरह से बिना ड्राइवर के तय करती है. इस दौरान ये बिना डाइवर वाली मेट्रो 12 स्टेशनों पर रुकती है, फिर रफ्तार पकड़ती है और मुसाफिरों को अगले स्टेशन तक पहुंचाती है. सीओल के गंगनम स्टेशन से ग्वांग्यो स्टेशन के बीच 31 किलोमीटर और 12 स्टेशनों का सफर तय करने में इस डाइवरलेस ट्रेन को महज़ 37 मिनट लगते हैं.\nसीओल में 2011 में ड्राइवरलेस ट्रेन के लिए इस लाइन की शुरुआत की गई थी. ये साउथ कोरिया की दूसरी लाइन है, जहां इसीतरह की ड्राइवरलेस ट्रेन दौड़ाई जाती है. पूरा कंट्रोल दूर कहीं बने ओसीसी यानि आपरेशनल कंट्रोल रूम से होता है. ये लाइन सीबीटीसी सिस्टम यानि कम्यूनिकेशन बेस्ड ट्रेन कंट्रोल सिस्टम पर काम करती है. इस सिस्टम में ट्रेनों के बीच टू वे डिजिटल रेडियो कम्यूनिकेशन होता है और सभी ट्रेनें एक दूसरे से कनेक्टेड होती हैं.\nट्रेन के भीतर लगे सिग्नलिंग डिवाइस, ट्रैक पर लगे सिग्नलिंग डिवाइस सेंट्रल सर्वर सेंटर से वायरलेस कम्यूनिकेश के ज़रिए वास्तविक समय यानि रीयल टाइम कम्यूनिकेशन करते हैं. इसी सिस्टम की वजह से सभी ट्रेन डिजिटल कम्यूनिकेशन के ज़रिए सिग्नल लेती हैं और अपने निर्धारित रूट और वक्त पर आटोमेटिक कमांड के जरिए दौड़ती, रुकती और फिर रफ्तार पकड़ती रहती हैं.\nइस ट्रेन में ड्राइवर नहीं होता, लेकिन मुसाफिरों की मदद के लिए ट्रेन में तमाम सुरक्षा इंतजाम हैं. यहां कंट्रोल रूम से संपर्क करने के लिए हर दरवाजे के पास टाकिंग डिवाइस लगे हैं, जिनसे बटन दबाकर कभी भी कंट्रोल रूम में बात की जा सकती है. यही नहीं पूरी ट्रेन रीयल टाइम आउटपुट के साथ स्मार्ट सीसीटीवी कैमरों से लैस है. इन कैमरों की कंट्रोल रूम से मानिटरिंग की जाती है. साथ ही अगर कहीं कुछ असमान्य घटना ट्रेन के अंदर होती हुई दिखायी देती है, तो यहां लगे इंटेलिजेंट कैमरे खुद ब खुद उस जगह पर फोकस करके कंट्रोल में अलर्ट अलार्म भेज देते हैं।\nदिल्ली में पहली बार तीसरे फेज की मेट्रो में ड्राइवरलेस टेक्नोलॉजी का इस्तेमाल किया जा रहा है. जनकपुरी से नोएडा के बोटानिकल गार्डन तक की लाइन पर यूटीओ यानि अनअटेंडेड ट्रेन आपरेशन सिस्टम से ट्रेन चलाई जाएगी. जिसमें ट्रेन में किसी ऑपरेटर या ड्राइवर के रहने की ज़रूरत नहीं है. हालांकि डीएमआरसी ने तय किया है कि शुरुआत के साल में मेट्रो ट्रेनों में आपरेटर रखा जाएगा, ताकि लोगों में भरोसा पैदा किया जा सके और किसी तकनीकी खराबी की स्थिति में सफर कर रहे मुसाफिरों में कोई पैनिक न हो.\nदुनियाभर में अभी छह देशों में ही ड्राइवरलेस ट्रेन चलायी जा रही हैं और करीब 600 किलोमीटर का नेटवर्क है, जहां इस तरह की अनअटेंडेड ट्रेन ऑपरेशन के जरिए मेट्रो चलाई जाती है. भारत इस कड़ी में सातवां देश है. इस लाइन के लिए दिल्ली मेट्रो ने साउथ कोरिया से ही ट्रेन आयात की है और टेक्नोलॉजी का सपोर्ट लिया है. इसके लिए हाईलेवल का कम्यूनिकेश और सिग्नलिंग सिस्टम तैयार कराया गया है.\nट्रेन में ड्राइवर भले ही न हो, लेकिन ट्रेन के हर मूवमेंट पर नज़र होती है. आटोमेटिक सिस्टम में यूं तो गलती की गुंजाइश नहीं होती, लेकिन फिर भी ऑपरेशन कंट्रोल रूम से हर जगह न सिर्फ मॉनिटर किया जाता है, बल्कि तकनीकी खराबी की स्थिति में तुरंत रिस्पांस भी किया जाता है.\nड्राइवरलैस ट्रेन सिस्टम के ऑपरेशनल कंट्रोल रूम से ट्रेनों के हर मूवमेंट पर नज़र रखी जाती है। कौन सी ट्रेन कहां है, किस स्पीड से चल रही है, किस स्टेशन पर रुकन है, सबकुछ आटोमेटिक है. साथ ही कंट्रोल रूम से ये लगातार जांचा जाता रहता है कि सबकुछ ठीक चल रहा है या नहीं।\nहर ट्रेन के अंदर लगे सीसीटीवी कैमरे की लाइव तस्वीरें भी कंट्रोल रूम में हमेशा नज़र आती रहती हैं. इससे यात्रियों की सुरक्षा भी सुनिश्चित की जाती है, साथ ही अगर ट्रेन के भीतर किसी संपर्क या जानकारी की ज़रूरत हो तो इन कैमरों के जरिेए उसको अंजाम दिया जाता है.


Corona happening in America despite vaccine, experts gave three reasons, India's condition worsens in all three cases | अमेरिका में वैक्सीन लगवाने के बावजूद हो रहा कोरोना, एक्सपर्ट्स ने3कारण बताए; तीनों मामलों में भारत की हालत खराब - Dainik Bhaskar\nCorona Happening In America Despite Vaccine, Experts Gave Three Reasons, India's Condition Worsens In All Three Cases\nटीके के साथ सावधानी भी जरूरी:अमेरिका में वैक्सीन लगवाने के बावजूद हो रहा कोरोना, एक्सपर्ट्स ने3कारण बताए; तीनों मामलों में भारत की हालत खराब\nअमेरिका के ओक्लाहोमा में एक शादी में 15 वैक्सीनेटेड मेहमानों को कोरोना हो गया। पिछले दिनों टेक्सास के6डेमोक्रेटिक सदस्य, व्हाइट हाउस की एक सहायक और स्पीकर नैन्सी पेलोसी के सहायक को भी वैक्सीन लगने के बावजूद कोरोना हो गया। पिछले कुछ सप्ताह से अमेरिका में कोरोना वैक्सीन की दोनों डोज लगवाने के बावजूद पॉजिटिव केस लगातार सामने आ रहे हैं। एक्सपर्ट्स इसकी3प्रमुख वजह बता रहे हैं। पहली- अमेरिका में तेजी से फैलता घातक डेल्टा वैरिएंट। दूसरी- धीमी गति से वैक्सीनेशन और तीसरा- तकरीबन सभी पाबंदियों का खत्म हो जाना। भारत में इन तीनों मामलों में हालात अमेरिका से खराब है।\nअमेरिका में इन दिनों जितने भी लोग कोरोना पॉजिटिव आ रहे हैं, उनमें से 83% को अस्पताल में भर्ती करने की जरूरत पड़ रही है। इसका एक दूसरा पहलू ये भी है कि अस्पतालों में भर्ती हो रहे करीब 4% लोग ऐसे हैं जिनका वैक्सीनेशन हो चुका है। अपने देश की ICMR यानी इंडियन काउंसिल फॉर मेडिकल रिसर्च की तरह अमेरिका में काम करने वाली CDC यानी सेंटर्स फॉर डिजीज कंट्रोल अप्रैल से वैक्सीनेशन के बावजूद गंभीर कोरोना और मौत के कुल 5500 से ज्यादा मामले रिकॉर्ड कर चुकी है।\nभारत में तीनों मामलों में हालात अमेरिका से ज्यादा खराब\nअमेरिका में एक्सपर्ट वैक्सीनेशन के बाद भी कोरोना होने की जिन तीन वजहों को गिना रहे हैं, उन मामलों में भारत की स्थिति और भी ज्यादा खराब है।\nडेल्टा वैरिएंटः भारत में इन दिनों रोज कोरोना के करीब 40 हजार नए मामले मिल रहे हैं। ICMR की ताजा रिपोर्ट के मुताबिक इनमें करीब 87% डेल्टा वैरिएंट के ही मामले हैं।\nधीमा वैक्सीनेशन : अमेरिका में 23 जुलाई तक 49% आबादी को वैक्सीन की पूरी डोज दी जा चुकी है। वहीं भारत में केवल 6.4% लोगों को वैक्सीन की दोनों डोज दी गई थी।\nढीली पाबंदियां : अमेरिका में CDC ने वैक्सीन की सभी डोज लेने वालों को मास्क न पहनने की छूट के साथ सोशल डिस्टेंसिंग को लेकर भी नियम काफी ढीले कर दिए हैं। वहां लॉकडाउन भी नहीं है। वहीं, भारत में मास्क न पहनने की छूट तो नहीं दी गई है, लेकिन स्वास्थ्य मंत्रालय के अनुसार मास्क पहनने वालों की तादाद 74% कम हो चुकी है। तकरीबन सभी राज्यों में लॉकडाउन जैसी पाबंदियां खत्म कर दी गई हैं। हर जगह भारी भीड़ है।\nमास्क की छूट खत्म हो, वैक्सीनेशन के बाद भी कोरोना फैला सकते हैं लोग: एक्सपर्ट\nवैक्सीन लगवाने के बाद भी कोरोना होने का मतलब यह नहीं है कि वैक्सीन काम नहीं कर रही हैं, बल्कि यह है कि वैक्सीन की कामयाबी बीमारी से बचाव को लेकर उठाए गए कदमों पर निर्भर करती है।\nवैक्सीन लगवाने के बाद कोई भी पूरी तरह वायरस से सुरक्षित नहीं होता है। उल्टा वैक्सीनेशन के बाद बिना लक्षणों वाला पॉजिटिव शख्स दूसरों को कोरोना फैला सकता है। यानी वो कोरोना का कैरियर भी बन सकता है।\nअमेरिका में कुछ एक्सपर्ट्स का कहना है कि सेंटर फॉर डिजीज कंट्रोल एंड प्रिवेंशन (CDC) की सलाह के उलट वैक्सीन लगवा चुके लोगों को भी घरों के भीतर और भीड़भाड़ वाली जगहों जैसे मॉल या कन्सर्ट हॉल में मास्क पहनना चाहिए।\nइसके बावजूद CDC ने स्थानीय प्रशासन को कोरोना फैलने के हिसाब से मास्क को लेकर नीति में बदलाव की छूट दे रखी है। इसी आधार पर कैलिफोर्निया और लॉस एंजिल्स काउंटी में स्वास्थ्य अधिकारी इंडोर मास्किंग की ओर लौटना चाहते हैं।\nशायद इसी वजह से भारत में इंडियन काउंसिल फॉर मेडिकल रिसर्च (ICMR) की सलाह पर देश भर में वैक्सीन की दोनों डोज लगवाने वालों को भी मास्क पहनना जरूरी है।\nडेल्टा वैरिएंट से संक्रमित लोग ज्यादा फैला सकते हैं कोरोना\nकोरोना के डेल्टा वैरिएंट को लेकर बहुत ज्यादा जानकारी नहीं है। इसे लेकर एक्सपर्ट्स में अनिश्चितता है। हालांकि यह भी कोरोना के दूसरे वैरिएंट्स की तरह आमतौर पर बंद जगहों पर सांस के साथ फेफड़ों के भीतर पहुंचता है। मगर डेल्टा वैरिएंट कोरोना के मूल वायरस से दोगुनी तेजी से फैलता है।\nडेल्टा वैरिएंट से संक्रमित शख्स में कोरोना के मूल वैरिएंट के मुकाबले 1000 गुना ज्यादा वायरस होते हैं। इसका मतलब यह नहीं कि ऐसा शख्स गंभीर रूप से बीमार होगा, बल्कि इसके मायने यह हैं कि डेल्टा वैरिएंट से संक्रमित शख्स लंबे समय तक ज्यादा लोगों को बीमार कर सकता है।\nआखिर क्यों वैक्सीनेटेड लोग हो रहे संक्रमित?\nभारी मात्रा में डेल्टा वैरिएंट से सामना होना वैक्सीनेटेड शख्स का सामना अगर कोरोना वायरस की कम मात्रा से होता है तो उसे आमतौर पर संक्रमण नहीं होगा। मगर अगर उसका सामना डेल्टा वैरिएंट के भारी मात्रा से हुआ तो वैक्सीन से तैयार उसका इम्यून सिस्टम वायरस को रोक नहीं पाएगा। ऐसे हालात में अगर जल्द से जल्द ज्यादातर आबादी को वैक्सीन की सभी डोज नहीं लगीं तो वायरस को फैलने के लिए काफी बड़ी आबादी मिल जाएगी।\nवैक्सीन से पैदा हुए एंटीबॉडीज की ताकत कितनी है? वैक्सीनेटेड शख्स कभी संक्रमित होगा या नहीं, यह इस बात निर्भर करेगा कि टीकाकरण के बाद रक्त में एंटीबॉडी कितने ज्यादा बढ़ गए हैं? वो एंटीबॉडी कितने ताकतवर हैं? और वैक्सीनेशन के बाद पैदा हुए एंटीबॉडी समय के साथ कितने कम हो गए? तीनों स्थितियों में वैक्सीन से तैयार इम्यून सिस्टम को कोरोना होने के तुरंत बाद ही पहचानना होगा ताकि ज्यादा नुकसान न हो सके।\nजिन्हें वैक्सीन नहीं लगी, वो भी बरत रहे लापरवाही न्यू इंग्लैंड जर्नल ऑफ मेडिसिन के चीफ एडिटर डॉ. एरिक जे रुबिन का कहना है कि जिन लोगों को वैक्सीन नहीं लगी है, उनमें से ज्यादातर लोग सावधानी नहीं बरत रहे हैं। इस महामारी में हम सभी दूसरों के व्यवहार के चलते संक्रमण का शिकार हो सकते हैं। यहां दूसरों के व्यवहार का मतलब है- मास्क पहनना, भीड़ से बचना, डिस्टेंसिंग बनाए रखना, हैंड सैनिटाइजेशन जैसी बातों को अपने व्यवहार में लाना।\nवैक्सीन की छतरी बारिश से बचा सकती है, चक्रवात से नहीं\nन्यूयॉर्क में बेलेव्यू हॉस्पिटल सेंटर में संक्रामक बीमारियों के स्पेशलिस्ट डॉ. सेलनी गौंडर का कहना है कि वैक्सीन उतनी ही सुरक्षा देती हैं, जितना एक छतरी बारिश में देती है, लेकिन अगर आप इस छतरी के साथ हरिकेन यानी चक्रवात में बाहर चले जाएंगे तो भीग तो जाएंगे ही। बिल्कुल यही हालात डेल्टा वैरिएंट ने बनाए हुए हैं।\nवैक्सीन सीट बेल्ट जैसी, लगी हो तो भी सेफ ड्राइविंग जरूरी\nबोस्टन में ब्रिघम एंड वूमेन हॉस्पिटल में एपिडेमोलॉजिस्ट डॉ. स्कॉट ड्राइडन पीटरसन कहना है कि यह ठीक वैसा ही है जैसे सीट बेल्ट जोखिम कम करती है, लेकिन सावधानी से ड्राइव करने की जरूरत है। हम अभी भी यह पता लगा रहे हैं कि डेल्टा वैरिएंट के इस दौर में सावधानी से ड्राइव करने का मतलब क्या है और हमें क्या करना चाहिए?\nब्रेक थ्रू इंफेक्शन को रोकने के लिए बूस्टर डोज जरूरी\nन्यूयॉर्क में रॉकफेलर यूनिवर्सिटी में एक इम्यूनोलॉजिस्ट मिशेल सी का कहना है कि जब तक लोगों को एक निश्चित समय के बाद बार-बार बूस्टर डोज नहीं देंगे तो वैक्सीनेशन के बाद होने वाले संक्रमण को नहीं रोका जा सकता।\nलोगों को समझाना होगा- कोई वैक्सीन 100% कारगर नहीं\nह्यूस्टन के बैलोर कॉलेज ऑफ मेडिसिन में जेनेटिसिस्ट (आनुवंशिकीविद्) क्रिस्टन पंथागनी का कहना है कि स्वास्थ्य अधिकारियों को जनता को यह समझने में मदद करना चाहिए कि वैक्सीन केवल वही कर सकती हैं जिसके लिए वो बनाई गई है। यानी लोगों को गंभीर रूप से बीमार होने से बचाना। किसी भी वैक्सीन से 100% कारगर होने की उम्मीद नहीं करनी चाहिए। यह बहुत बड़ी उम्मीद है।\nदिसंबर 2021 तक सबको वैक्सीन नहीं: वैक्सीनेशन की कोई समय सीमा तय नहीं, दिसंबर तक 215 करोड़ नहीं केवल 135 करोड़ वैक्सीन डोज ही उपलब्ध हो पाएंगे\nएक साथ दो तरह का कोरोना: बेल्जियम के बाद भारत में डबल इंफेक्शन का पहला मामला मिला, असम की डॉक्टर अल्फा के साथ डेल्टा वैरिएंट से संक्रमित हुईं\nतीसरी लहर से बचने का फॉर्मूला: वैक्सीन के दोनों डोज ले चुके हैं फिर भी मास्क लगाना जरूरी, कैलिफोर्निया यूनिवर्सिटी ने WHO के सुझाव का किया समर्थन\nभास्कर एक्सप्लेनर: भारत में हावी है कोरोना वायरस की डेल्टा वेव; स्टडी में दावा- वैक्सीन जान बचा सकती है, पर इन्फेक्शन से नहीं\nओमान को 108 गेंदों में 7.22 प्रति ओवर की औसत से 130 रन चाहिए


निकाह के बाद दूल्हे को आई मिर्गी तो लड़की वालों ने बनाया बंधक, विदाई की जगह अब मांग रहे शादी का खर्चा\nHOME/ STATE/ W CHAMPARAN/GROOM HOSTAGE AFTER MARRIAGE IN BETTIAH\nPublished on: May 10, 2022, 8:45 PM IST |\nUpdated on: May 10, 2022, 9:22 PM IST\nबेतिया में लड़की वालों ने दूल्हे को बंधक बना (Groom Hostage in Bettiah) लिया.4दिन से शादी करने गया दूल्हा लड़की वालों के यहां गाड़ी सहित बंधक बना हुआ है. वाहन के मालिक ने थाने में आवेदन देकर पुलिस से अपनी गाड़ी छुड़ाने की मांग की है. उधर लड़की वालों का कहना है कि लड़के को मिर्गी की बीमारी है जो हमलोगों से छुपाया गया है. हमें शादी का सारा खर्चा चाहिए तब दूल्हे को छोड़ेंगे. पढ़ें पूरी खबर...\nबेतिया: बिहार के पश्चिम चंपारण में एक अजीबो गरीब मामला सामने आया है. जहां दुल्हन पक्ष के लोगों ने दूल्हा समेत उसके पिता, जीजा और अन्य लोगों को (Groom Hostage After Marriage in Bettiah)4दिनों से बंधक बनाकर रखा है. यहीं नहीं जिस कार में दूल्हा सेहरा बांध कर शादी कराने पहुंचा था. उस कार को भी दुल्हन पक्ष के लोगों ने बंघक बना लिया हैं. मामला नौतन थाना क्षेत्र के रामनगर बैरिया है. जहां7तारीख को अली रजा सेहरा बांध कर सुनेजा खातून से निकाह करने पहुंचे थे. लेकिन उन्हें नहीं पता था कि वो शादी के बंधन में बंधने के बजाय रस्सियों से बांध दिए जाएंगे, साथ ही उनके पिता, जीजा, भाई सभी बंधक बना लिए जाएंगे. यह अजीबो गरीब घटना क्षेत्र में चर्चा का विषय बना हुआ है.\nशादी करने पहुंचा दूल्हा बना बंधक: मिली जानकारी के अनुसार7तारीख को अली रजा का सुनेजा खातून के साथ निकाह हुआ. अगले दिन 8 तारीख को बारात वापसी के समय दूल्हा अली राजा चक्कर खाकर गिर गए. फिर क्या था इलाज चलने लगा, ठीक होने पर दुल्हन पक्ष के लोग दुल्हन की विदाई पर रोक लगा दी और दूल्हे को मिर्गी की बीमारी हैं. यह कह कर निकाह के कबूलनामें को रद्द कर दिया गया. दुल्हन पक्ष के लोगों का कहना है की शादी में हमलोगों का पांच लाख रुपए खर्च हुआ है. दूल्हा पक्ष वह पांच लाख की राशि हमें भुगतान करें और अपने बेटे को लेकर वापस जाएं.\nलड़की वालों ने दूल्हे के परिजनों को बनाया बंधक: लड़की के घर वालों का कहना है कि अब यह निकाह के कबूलनामें को हम लोग रद्द कर दिए हैं. लड़का मिर्गी के बीमारी से ग्रसित है और यह बात दूल्हे के पक्ष के लोगों ने हम लोगों को नहीं बताई थी. दूल्हे पक्ष के लोग यह बता रहे हैं कि हम लोग बेहद ही गरीब हैं और5लाख की रकम बहुत बड़ी है. जिसे हम लोग अदा नहीं कर सकते हैं. दूल्हे पक्ष के घरवाले काफी परेशान हैं. वह अपने बेटे की रिहाई की गुहार लगा रहे हैं. यही नहीं जिस कार को दुल्हन पक्ष के लोगों ने बंधक बनाया है. उसके मालिक ने नौतन थाना में आवेदन दिया है कि मेरी कार को पैसे की एवज में दुल्हन पक्ष के लोगों ने बंधक बना लिया है. मेरी कार भाड़े पर चलती हैं उसे पुलिस मुक्त कराए.\n'शनिवार को यहां पर बारात आया था. हमारे यहां से चाचा के लड़के का शादी हुआ था. बारात चकराहा से गांव बैरिया आया था. सब लोग खाना खा लिया. सभी गाड़ी चली गई. एक गाड़ी बच गई जो दूल्हे की गाड़ी थी. विदाई के क्रम में लड़की घर से निकलती है. उसी कम्र में लड़के का तबीयत खराब हो गया. लड़के के मुंह में किरकिरी लगा था. लड़का वहां गिर गया. लड़के के गिरने के बाद उसको उठाया गया. उसके बाद लड़की वालों ने लड़की की विदाई करने से मना कर दिया. दूल्हे के पिता, भाई और उसके जीजा को बंधक बना लिया गया. गाड़ी को भी बंधक बना लिया गया है. उनलोगों का कहना है कि5लाख रुपये देंगे तब गाड़ी को छोड़ेंगे.' - दूल्हे के परिजन\nलड़की वालों ने की5लाख रुपये की मांग: यह बरात ठकराहा से चलकर नौतन थाना अंतर्गत रामनगर बैरिया गांव पहुंची है. लेकिन आज4दिन बीत जाने के बाद भी दूल्हा-दुल्हन को ले जाने के बजाय खुद दुल्हन के घर बंधक बना हुआ है. इस मामले में नौतन थाना प्रभारी खालिद अख्तर ने बताया कि मामले को पंचायती से सुलझाने की कोशिश की जा रही है. अगर दोनों पक्ष नहीं मानते हैं तो पुलिस सख्त कार्रवाई करेगी. अब देखने वाली बात होगी कि दूल्हा कब तक बिना दुल्हन की अपने घर वापस जाता है. क्योंकि उसके घर वाले दूल्हन के बिना दूल्हा की वापसी के लिए अल्लाह से दुआ कर रहें है. इधर जिसकी कार में बैठकर दूल्हा सेहरा बांध कर निकाह करने पहुंचा था. उस कार का मालिक भी अपने कार की रिहाई के लिए अल्लाह से आरजू-मिन्नत कर रहा है.\nये भी पढ़ें- कैमूर में दहेज के लिए हत्या, पति ने पत्नी को केरोसिन डालकर जिंदा जलाया


Video cheteshwar pujara called cheater by cricket fans during ranji trophy semi final - पुजारा की इस 'हरकत' पर खुलेआम मचा 'चीटर-चीटर' का शोर, देखें VIDEO\nनई दिल्ली. टीम इंडिया की टेस्ट टीम की रीढ़ और ऑस्ट्रेलिया में पहली सीरीज जीत के नायक चेतेश्वर पुजारा रातों रात फैंस के लिए खलनायक बन गए हैं. भारतीय क्रिकेट फैंस , जो कल तक उनका गुणगाण करते नहीं थक रहे थे, आज उन्हें चीटर कहकर पुकार रहे हैं. दरअसल, इसकी वजह है रणजी ट्रॉफी सेमीफाइनल में बल्लेबाजी के दौरान उनकी की हुई वो हरकत , जिसने उनके चैम्पियन बल्लेबाज होने के दामन पर दाग लगा दिया है.\nपुजारा की ‘बेईमानी’!\nसेमीफाइनल मुकाबले में पुजारा जब चौथी पारी में बल्लेबाजी के लिए उतरे तो एक गेंद उनके बल्ले का किनारा लेती हुई विकेटकीपर के हाथों में समा गई. इस पर कर्नाटक की टीम ने जोरदार अपील की लेकिन अंपायर को जैसे सांप सूंघ गया. उसने आउट नहीं दिया. जबकि, टीवी रिप्ले में पुजारा क्लियर आउट थे. अंपायर ने तो गलती की ही खुद जिसे सबसे ज्यादा मालूम होता है कि क्या हुआ, यानी कि बल्लेबाज, और जो कि पुजारा थे, उन्होंने भी इसे नजर अंदाज कर दिया.


प्रियंका चोपड़ा ने भरी महफिल में मनीष मल्होत्रा को किया इग्नोर, सोशल मीडिया पर वायरल हुआ वीडियो | News Track Live, NewsTrack Hindi 1\nJan 23 2020 05:32 PM\nबॉलीवुड की मशहूर अभिनेत्रियों में से एक प्रियंका चोपड़ा ने हॉलीवुड की फिल्मों में भी काम कर चुकी हैं. हाल ही में प्रियंका टॉप 100 सक्सेसफुल महिलाओं की लिस्ट में शामिल होने को लेकर चर्चा में रही हैं. दरअसल, ऑनलाइन प्लेटफॉर्म क्रिएट एंड कल्टीवेट ने अपनी एक लिस्ट जारी की है, जिसमें प्रिंयका चोपड़ा का नाम एंटरटेनमेंट कैटेगरी की टॉप 100 सक्सेसफुल महिलाओं में शामिल किया गया है. वहीं अब प्रियंका का एक वीडियो सोशल मीडिया पर तेजी से वायरल हो रहा है. इस वीडियो में प्रियंका फैशन डिजाइनर मनीष मल्होत्रा को इग्नोर करते नजर आ रही हैं.\nएक्ट्रेस प्रियंका चोपड़ा का जो वीडियो सोशल मीडिया पर वायरल हो रहा है वो 'उमंग 2020' के कार्यक्रम का है. जानकारी के लिए बता दें कि प्रियंका पिछले दिनों मुंबई पुलिस के कार्यक्रम 'उमंग 2020' का हिस्‍सा बनीं. इवेंट में प्रियंका के अंदाज को काफी पंसद किया गया. इस दौरान वह बेहद ही खूबसूरत दिखाई दे रही थीं. लेकिन इवेंट में प्रियका का मनीष मल्होत्रा को इग्नोर करना किसी को समझ में नहीं आ रहा है. बता दें कि इस दौरान का एक वीडियो सामने आया है. इस वीडियो में आप देख सकते हैं कि दर्शकों की पहली लाइन में अरबाज खान और उनकी गर्लफ्रेंड, डायना पेंटी, मनीष मल्‍होत्रा, शिल्‍पा शेट्टी और तबू बैठी नजर आ रही हैं. वहीं लाइन से सभी को गले गलाती हैं. लेकिन डायना के बाद मनीष बैठे हैं प्रियंका उन्‍हें इग्‍नोर कर आगे शिल्‍पा शेट्टी की तरफ बढ़ जाती हैं. आपको बता दें कि प्रियंका चोपड़ा और मनीष मल्‍होत्रा काफी अच्‍छे दोस्‍त हैं. वहीं पीसी ने मजाकिया अंदाज में मनीष को इग्नोर किया है.\nदरअसल ये टिक टॉक वीडियो है, जो फॉटोग्राफर विरल भयानी ने शेयर किया हुआ है. वहीं ये वीडियो के सामने आते ही ट्विटर पर ट्रेंड कर रहे हैं. बता दें कि 'उमंग 2020' कार्यक्रम में प्रियंका के अलावा इस प्रोग्राम में सलमान खान, सारा अली खान, कार्तिक आर्यन जैसे सितारे भी पहुंचे थे. वहीं कार्यक्रम में प्रियंका देसी लुक में नजर आईं. उन्होंने ब्लू कलर की साड़ी पहनी थी.\nवरुण धवन को इस वजह से अनुष्का शर्मा ने कहा - 'तू छा जाएगा....'\nThe way she ignored Manish lol\n— Jai (@PriyankaXChris)\npriyanka chopra latest video viral


mp yogi adityanath in news for not speaking in bjp meeting | दिल्ली में भाजपा की मीटिंग में योगी आदित्यनाथ को बोलने नहीं दिया गया! - Hindi Oneindia\n» दिल्ली में भाजपा की मीटिंग में योगी आदित्यनाथ को बोलने नहीं दिया गया!\nदिल्ली में भाजपा की मीटिंग में योगी आदित्यनाथ को बोलने नहीं दिया गया!\nUpdated: Tuesday, January 10, 2017, 15:02 [IST]\nगोरखपुर। सांसद योगी आदित्यनाथ ने दिल्ली में पार्टी की कार्यकारिणी समिति में उन्हें नहीं बोलने दिए जाने का मुददा काफी चर्चा में है। इस बात से योगी काफी नाराज भी हैं। मीटिंग से अपने क्षेत्र वापस लौटने पर योगी ने कहा कि वो बिलकुल भी नाराज नहीं हैं। उनका कहना है कि उनके बारे में बेबुनियादी अफवाह उड़ाई गई है। योगी ने कार्यकारिणी की बैठक में हिस्सा लिया था। जहां उन्होंने अपनी बातों को बे-झिझक रखा था। जिसके बाद वह गोरखपुर लौटे। बैठक समाप्त होने के दौरान योगी ने कहा कि हम लोग उत्तर प्रदेश के चुनाव में हैं और लोग भारतीय जनता पार्टी को समाजवादी पार्टी बनाने में लगे हैं। ये भी पढ़ें:महंत आदित्यनाथ ने कहा, 'लोग भूख से मर रहे हैं और सरकार आपस में लड़ रही है'\nप्रचार समिति में योगी को नहीं रखे जाने के सवाल पर उन्होंने कहा कि प्रचार समिति में प्रदेश संगठन के लोग रहेंगे और हम लोगों को जहां काम करना है हम लोग वहां पर काम करेंगे। उत्तर प्रदेश की समाजवादी पार्टी में मचे दंगल और मुलायम सिंह यादव द्वारा आजम खान को मुख्यमंत्री के लिए प्रोजेक्ट किए जाने के सवाल पर योगी आदित्यनाथ ने कहा कि यह एक दुर्भाग्यपूर्ण स्थिति है। केवल प्रदेश के ज्वलंत मुद्दों से जनता का ध्यान हटाने के लिए समाजवादी पार्टी यह ड्रामा कर रही है। जानबूझ कर पारिवारिक विवाद में प्रदेश की समस्याओं को दबाया जा रहा है।\nपिछले साढ़े चार-पांच वर्षों के दौरान प्रदेश में अखिलेश यादव के नेतृत्व की सरकार के निकम्मेपन के कारण हुए दंगे, कानून व्यवस्था की बदहाल स्थिति, इनके आयोगों को हाई कोर्ट के द्वारा बर्खास्त किया जाना, इन सभी मुद्दों को दबाया जा रहा है और इन सब बातों को देख करके अफसोस होता है कि एक परिवार का विवाद 25 करोड़ की आबादी की सुविधा और सुरक्षा से ज्यादा महत्वपूर्ण हो गया है। यह सरकार के उन पापों को छुपाने की चेष्टा है और कुछ नहीं है। ये भी पढ़ें: योगी आदित्यनाथ को सीएम कैंडिडेट बनाने के लिए बीजेपी मुस्लिम मोर्चा ने जारी किया पोस्टर\ngorakhpur, bjp, yogi adityanath, mp, delhi, भाजपा, बीजेपी, योगी आदित्यनाथ, सांसद, गोरखपुर\nmp from gorakhpur yogi adityanath in news for not speaking in bjp meeting.


Patna aaj ka rashifal today horoscope 10 August 2020 in hindi aries taurus gemini cancer leo virgo libra scorpio sagittarius capricorn aquarius pisces astrology - पटना आज का राशिफल 10 अगस्त: कर्क राशि के लोग पैसों के लेन-देन में रहें सावधान\nहोम/ ट्रेंडिंग /पटना आज का राशिफल 10 अगस्त: कर्क राशि के लोग पैसों के लेन-देन में रहें सावधान\nSmart News Team, Last updated: Sun, 9th Aug 2020, 9:16 PM IST\nसूर्योदय से सूर्यास्त के अनुसार, पटना आज का राशिफल 10 अगस्त, 2020.\nपटना आज का राशिफल 10 अगस्त\nजन्मकुंडली का व्यक्ति के जीवन में गहरा असर पड़ता है. राशिफल से इंसान को निकट भविष्य का आभास हो जाता है. इसलिए आज हम आपको बता रहे हैं सूर्योदय से सूर्यास्त के अनुसार, पटना आज का राशिफल 10 अगस्त, 2020.\nव्यवसाय ठीक चलेगा. राजकीय सहयोग मिलेगा. धनार्जन होगा. प्रमाद न करें. अपनी भावनाओं को संयमित रखकर कार्य करें. भागीदारी के कार्यों में आपके द्वारा लिए गए निर्णयों से लाभ होगा. नवीन मुलाकातों से लाभ होगा. पूजा-पाठ में मन लगेगा.\nकार्यस्थल पर सुधार होगा. नए अनुबंध हो सकते हैं. योजना फलीभूत होगी. धनार्जन होगा. आर्थिक क्षेत्र में उन्नति के अवसर प्राप्त होंगे. समाज, परिवार में आपकी सलाह को महत्व मिलेगा. अध्ययन में रुचि बढ़ेगी. पारिवारिक जीवन में मतभेद खत्म होंगे.\nयात्रा, नौकरी व निवेश मनोनुकूल रहेंगे. बकाया वसूली होगी. आय में वृद्धि होगी. प्रसन्नता रहेगी. व्यापार-व्यवसाय लाभप्रद रहेगा. भौतिक सुख-साधनों की प्राप्ति होगी. व्यापार में नई योजनाओं का श्रीगणेश संभव है. दांपत्य जीवन सुखद रहेगा. कार्यक्षमता में वृद्धि होगी.\nअप्रत्याशित खर्च होंगे. कर्ज लेना पड़ सकता है. दुष्टजन हानि पहुंचा सकते हैं. वस्तुएं संभालकर रखें. आर्थिक स्थिति से ऋण की समस्या उभरेगी. चापलूसों से सावधान रहें. लेन-देन में सावधानी रखें. अनिर्णय की परिस्थिति से दूर रहना चाहिए.\nव्यावसायिक यात्रा सफल रहेगी. भेंट व उपहार की प्राप्ति होगी. धनार्जन होगा. प्रसन्नता रहेगी. प्रमाद न करें. प्रसिद्ध व्यक्ति से मेलजोल बढ़ेगा. मकान, वाहन के क्रय-विक्रय की चर्चा संभव है. संतान की प्रगति से मन प्रसन्न रहेगा. रुका पैसा प्राप्त होगा.\nपुराने मित्र व संबंधी मिलेंगे. अच्‍छे समाचार मिलेंगे. विवाद से बचें. मान बढ़ेगा. व्यवसाय ठीक चलेगा. परिवार में शांति का अनुभव होगा. व्यापार-व्यवसाय में अनुकूल अवसर प्राप्त होंगे. कानूनी कार्रवाई, कोर्ट-कचहरी के मामलों से दूर रहना चाहिए.\nमेहनत का फल मिलेगा. कार्यसिद्धि होगी. प्रतिष्ठा बढ़ेगी. व्यवसाय ठीक चलेगा. घर-बाहर प्रसन्नता रहेगी. व्यापार-व्यवसाय में गति आएगी. आर्थिक समस्याओं का निराकरण संभव है. व्यापार, कारोबार में नई जवाबदारी बढ़ेगी. धर्म में रुचि रहेगी.\nमेहनत अधिक होगी. बुरी खबर मिल सकती है. लेन-देन में सावधानी रखें. पुराना रोग उभर सकता है. व्यापार, नौकरी में स्थिति मध्यम रहेगी. बुद्धि, विवेक से कार्य करने पर विघ्न-बाधाएँ दूर हो सकेंगी. क्रोध एवं उत्तेजना पर संयम रखें.\nस्वादिष्ट भोजन का आनंद मिलेगा. रचनात्मक कार्य सफल होंगे. व्यवसाय ठीक चलेगा. विवाद न करें. व्यापार में स्वयं के निर्णय से काम कर पाएँगे. स्थायी संपत्ति क्रय करने में जल्दबाजी न करें. साहस, पराक्रम में वृद्धि होगी. अपनी वस्तुओं को संभालकर रखें.\nकोर्ट व कचहरी के कार्यों में अनुकूलता रहेगी. जीवनसाथी से सहयोग मिलेगा. व्यवसाय ठीक चलेगा. लाभ होगा. आर्थिक साधनों में बढ़ोतरी होगी. सामाजिक कार्यों में सीमित रहना चाहिए. समय का सदुपयोग होगा. परिवार में सुख-शांति रहेगी.\nवाहन व मशीनरी के प्रयोग में सावधानी रखें. कुसंगति व जल्दबाजी से बचें. विवेक से कार्य करें, लाभ होगा. कार्यक्षेत्र का विस्तार होगा. जीवनसाथी से आर्थिक मतभेद हो सकते हैं. खर्च की अधिकता से मुश्किलों का सामना करना पड़ सकता है.\nसंपत्ति के कार्य लाभ देंगे. बेरोजगारी दूर होगी. व्यवसाय ठीक चलेगा. प्रसन्नता रहेगी. जल्दबाजी न करें. प्रवास में सावधानी रखें. विरोधियों एवं शत्रुओं के कारण अशांति होगी. नवीन कार्ययोजना की बातचीत में सफलता मिलने के संयोग बनेंगे.\nRashifal Horoscope Today 10 August 2020 10 August Patna Rashifal Horoscope Today Horoscope in Hindi Astrology prediction today Horoscope for Aries Horoscope for Taurus Horoscope for Gemini Horoscope for Cancer Horoscope for Leo Horoscope for Virgo Horoscope for Libra Horoscope for Scorpio Horoscope for Sagittarius Horoscope for Capricorn Horoscope For Aquarius Horoscope for Pisces Daily horoscope\nकोरोना वायरस का हाहाकार, रविवार को पटना में 786 नए पॉजिटिव केस


कहीं चलते हैं लट्ठ तो कहीं बरसते है फूल, भारत के इन हिस्सों में बड़े खास अंदाज में मनाई जाती है होली - Duniyakamood\nHome नया ताज़ा कहीं चलते हैं लट्ठ तो कहीं बरसते है फूल, भारत के इन...\nकहीं चलते हैं लट्ठ तो कहीं बरसते है फूल, भारत के इन हिस्सों में बड़े खास अंदाज में मनाई जाती है होली\nभारत एक ऐसा देश है, जहां अलग-अलग धर्मों के लोग रहते है। हर धर्म और समुदाय के लोगों की अपनी अपनी अलग संस्कृति होती है, अपने अलग त्योहार होते हैं। यही संस्कृति भारत को सबसे खास बनाती है। हमारे त्योहार, हमारी संस्कृति और सभ्यता को प्रदर्शित करते हैं। हर महीने कोई न कोई त्योहार होते हैं। मकर संक्रांति से शुरू होकर क्रिसमस तक के बीच कई त्योहार आते हैं। भारत में त्योहार आते-जाते रहते हैं, लेकिन हिंदू धर्म की बात करें तो हमारा सबसे बड़ा त्योहार होली और दिवाली होता है। इन दोनों की अलग ही कहानी है।\nहोली के त्यौहार को रंगों का त्यौहार कहा जाता है, इस दिन हर उम्र के लोग मौज मस्ती में शामिल होते है| होली का त्योहार सिर्फ रंगों का ही नहीं बल्कि भाईचारे एवं स्नेह का प्रतीक भी है | हर साल यह त्यौहार फाल्गुन के महीने में मनाया जाता है। होली एक ऐसा अद्भुत त्योहार है जो उत्साह से भरा है। इस साल होली 18 मार्च को है। इस दिन पूरे देश में रंगो और फूलों की बारिश होती है। भारत के लोग जोश और बड़े हर्षोल्लास के साथ रंगों का त्योहार मनाते हैं। इस दिन बुराई पर अच्छाई की जीत का जश्न मनाया जाता है। इस त्योहार की सबसे खास बात यह है कि भारत में अलग-अलग जगहों पर इसे अलग-अलग रीति-रिवाजों और परंपराओं के साथ मनाया जाता है। होली के दिन लोग एक दूसरे पर रंग लगाते हैं और सारे गिले शिकवे भूलकर एक दूसरे के गले मिलते हैं। रंगों का त्योहार अलग-अलग नामों के साथ विदेशों में भी मनाया जाता है। भारत के अलग-अलग हिस्सों में मनाई जाने वाली ये होली दुनिया भर में मशहूर है। ऐसे में आइए जानते हैं अलग-अलग जगहों पर होली कैसे मनाई जाती है।\nमथुरा-वृंदावन की होली\nउत्तर प्रदेश के मथुरा और वृंदावन की होली सबसे ज्यादा प्रसिद्ध है। हर जगह होली का जश्न केवल 1 दिन ही मनाया जाता है लेकिन ब्रज की होली एक सप्ताह पहले ही शुरू हो जाती है। वृंदावन के बांके बिहारी मंदिर और मथुरा के द्वारकाधीश मंदिर में भक्त भगवान श्रीकृष्ण के दर्शन करते हुए पानी वाले रंगों और गुलाल से जमकर होली खेलते हैं। मथुरा-वृंदावन में श्रीकृष्ण के कई मंदिर है और हर मंदिर की अलग-अलग कहानी है।\nबरसाना की होली के बारे में तो आपने सुना ही होगा। वृंदावन के बाद सबसे प्रसिद्ध होली बरसाने की है। कहा जाता है कि बरसाना देवी राधा का मायका है। यहां लट्ठमार होली खेलने की परंपरा है। लट्ठमार होली में महिलाएं लाठी से पुरुषों को मारती हैं और पुरुष ढाल से खुद को बचाते हैं। यह देखने में काफी खूबसूरत लगता है।\nपश्चिम बंगाल के शांति निकेतन की होली\nकोलकता वैसे तो नवरात्र के लिए प्रसिद्ध है। लेकिन पश्चिम बंगाल के शांति निकेतन की होली काफी मशहूर है। यहां पर लोग होली और बसंत का त्योहार एकसाथ मनाते हैं। इस दिन कई प्रकार के कार्यक्रमों का आयोजन किया जाता है। इसमें लोग पारंपरिक वेशभूषा पहन कर नाचते हैं, गुलाल लगाते हैं और कई अन्य कार्यक्रमों में हिस्सा लेते हैं।\nमणिपुर अपनी प्राकृतिक सुंदरता के लिए मशहूर है। इसके साथ मणिपुर में भी होली का एक अलग ही मज़ा होता है। यहां होली शानदार तरीके से मनाई जाती है। यहां होली का उत्सव6दिनों तक चलता है।\nअसम में होली\nअसम में होली को दोल जात्रा के नाम से जाना जाता है। यहां पर दो दिनों तक होली मनाई जाती है। पहले दिन लोग होलिका दहन में मिट्टी की झोपड़ी जलाते हैं और दूसरे दिन रंगों और पानी से जमकर होली खेली जाती है।\nपंजाब के आनंदपुर साहिब की होली\nआनंदपुर साहिब पंजाब की होली भी काफी मशहूर है। यहां होली को होला मोहल्ला कहा जाता है। इसमें लोग भजन कीर्तन के साथ-साथ मार्शल आर्ट स्किल का प्रदर्शन भी करते हैं।\nकर्नाटक के हंपी में होली\nकर्नाटक के हंपी में भी होली2दिन तक चलती है। इस दौरान लोग नाचते, गाते और रंगों से खेलते हैं।\nभारत के इन हिस्सों में बड़े खास अंदाज में मनाई जाती है होली\nPrevious articleअक्षय कुमार ने किया बड़ा खुलासा, बताया कि उन्हें कौनसी फिल्मों में काम करना है पसंद ?\nNext articleरिसर्च में दावा- पैदल चलने से व्यक्ति की बढ़ती है उम्र, रोजाना6से 10 हजार कदम चलने से 53% तक कम होता है मौत का खतरा!\nMaharashtra सियासी संकट: महाराष्ट्र में भाजपा शिंदे गुट के इन विधायकों...\nआजमगढ़ में हार कर भी जीत गई भाजपा, अखिलेश की बढ़ी...\nCIL Recruitment 2022: कोल इंडिया ने 1050 मैनेजमेंट ट्रेनी पदों पर...


अरुण ग्रह की खोज किसने की?\nHome > भूगोल > अरुण ग्रह की खोज किसने की?\n(A) विलियम हरशेल\n(B) जोहान गाले\n(C) क्लाइड टॉम्बेग\n(D) जॉन काउच एडम्स\nAnswer : जोहान गाले\nExplanation : अरुण ग्रह की खोज विलियम हरशेल ने 1781 ई. में की थी। यह आकार में तीसरा बड़ा एवं सूर्य से सातवां निकटतम ग्रह है। इसके भी चारों ओर वलय हैं, जिनकी संख्या पांच है, जो क्रमश: अल्फा, बीटा, गामा, डेल्टा एवं इपसिलॉन हैं। यह एकमात्र ऐसा ग्रह है, जो सूर्य की परिक्रमा एक ध्रुव से दूसरे ध्रुव की ओर करता है। अत: इसे लेटा हुआ ग्रह भी कहते हैं। अरुण ग्रह के 27 उपग्रह है।....और आगे पढ़ें\nWeb Title : Arun Grah Ki Khoj Kisne Ki


Farmers Protest: चेकिंग और कोरोना के बहाने किसानों को दिल्ली में घुसने से रोक रही पुलिस\nकिसानों का प्रदर्शन, किसानों को दिल्‍ली की सीमा में घुसने से रोकने के लिए पुलिस ने पहली बार तीन नए तरीके अपनाए हैं\nFarmer Protest: दिल्‍ली पुलिस ने कोरोना महामारी को देखते हुए बाहरी दिल्ली के सिंघु बॉर्डर पर COVID-19 का बैनर लगा दिया है. इसमें साफ लिखा है कि किसी भी तरह के प्रदर्शन की इजाजत नहीं है. इसका उल्‍लंघन करने पर कार्रवाई की जाएगी.\nनई दिल्‍ली. तीन कृषि कानूनों (Agriculture laws) खिलाफ विरोध प्रदर्शन कर रहे किसानों का आंदोलन तेज हो गया है. पंजाब और हरियाणा से भारी संख्या में आए किसान (Farmers Protest) दिल्‍ली की सीमाओं की ओर बढ़ रहे हैं. हालांकि किसानों को दिल्‍ली में घुसने से रोकने के लिए पुलिस और प्रशासन ने भी कमर कस ली है. दिल्‍ली की सीमाओं पर जहां बड़ी संख्‍या में पुलिसबल तैनात कर दिया गया है. वहीं इन्‍हें सीमा में घुसने से रोकने के लिए पुलिस ने पहली बार तीन नए तरीके अपनाए हैं.\nदिल्‍ली पुलिस (Delh Police) ने कोरोना महामारी (Corona Pandemic) को देखते हुए बाहरी दिल्ली के सिंघु बॉर्डर पर कोविड-19 (Covid-19) का बैनर लगा दिया है. इसमें साफ लिखा है कि किसी भी तरह के प्रदर्शन की इजाजत नही है. इसका उल्‍लंघन करने पर कार्रवाई की जाएगी.\nकिसानों के प्रदर्शन को लेकर दूसरा तरीका दिल्‍ली पुलिस ने यह अपनाया है कि दिल्‍ली में प्रवेश कर रहे सभी वाहनों की चेकिंग अचानक तेज कर दी है. बॉर्डर पर ही वाहनों को रोककर कागज देखे जा रहे हैं और वजह पूछी जा रही है. इसके बाद ही दिल्‍ली में प्रवेश दिया जा रहा है.\nतीसरा तरीका कंटीले तारों का अपनाया है. दिल्‍ली बॉर्डर पर कंटीले तारों के बंडल लाए गए हैं जिन्हें बेरिकेड्स के आगे बांधा जाएगा. ताकि किसानों के उग्र प्रदर्शन के दौरान अगर ट्रैक्टर या अन्‍य वाहन बेरिकेड्स को टक्कर मारेंगे तो उनका टायर पंक्चर हो जाएगा.\nआपको बता दें कि पंजाब, हरियाणा, उत्तर प्रदेश समेत देश के कई राज्यों के किसान केंद्र सरकार द्वारा लाए गए नए कृषि कानूनों के खिलाफ विरोध प्रदर्शन कर रहे हैं. हरियाणा और यूपी के रास्ते हजारों की संख्या में आ रहे किसानों ने 26 और 27 नवंबर को दिल्ली के जंतर-मंतर पर प्रदर्शन करने की योजना बनाई है, जिसे रोकने के लिए दिल्ली पुलिस सतर्क है. यही वजह है कि पुलिस किसानों को रोकने के लिए नई-नई रणनीतियां अपना रही हैं ताकि उन्हें राष्ट्रीय राजधानी में आने से रोका जा सके.


अगर बीसीसीआई भारत के खिलाड़ियों को भेजता है विदेशी लीग खेलने, तो होंगे टीम को ये फायदे\nby vineetarya\t August 5, 2018\nदुनिया भर के क्रिकेटर भारत में आईपीएल खेलने आते है, लेकिन बीसीसीआई भारतीय क्रिकेटरों को दुसरे देश में खेलने की इजाजत नहीं देती है. जिस भी देश में टी-20 क्रिकेट लीग होता है.\nवह सभी देश बीसीसीआई से भारत के खिलाड़ियों को भेजने का आग्रह कर चुके है, लेकिन बीसीसीआई किसी भी कीमत पर अपने खिलाड़ियों को विदेशी टी-20 लीग में भेजने को तैयार नहीं है.\nआज हम आपकों अपने इस खास लेख में उन फायदों के बारे में ही बताएंगे, जिनसे भारतीय टीम को विदेशी टी-20 लीग खेलने में फायदा होगा.\nदुसरे देशों के खिलाड़ियों की मिलेगी कमजोरी\nपरिपक्व होंगे खिलाड़ी, बढ़ेगा आत्मविश्वास\nभारत के पास ऋषभ पंत, पृथ्वी शॉ जैसे कई ऐसे युवा खिलाड़ी है. जो विदेशी टी-20 लीग में खेलकर परिपक्व हो सकते है और अपना आत्मविश्वाश बढ़ा सकते है.


मेहंदी के ज्यादा इस्तेमाल से हो सकते है यह साइड इफेक्ट | NewsTrack Hindi 1\nमेहंदी के ज्यादा इस्तेमाल से हो सकते है यह साइड इफेक्ट\nJan 11 2016 05:10 PM\nमेहंदी की बात करें तो महिलाओं को मेंहदी लगाना बहुत पंसद होता है. शादी हो या फिर कोई त्यौहार लड़किया और महिलाएं अपने हाथों में मेंहदी लगाती है. हम आपको बता दे कि बाजारों मे मिलने वाले मेंहदी में कई खतरनाक रसायन मिले होते है जिसके कारण इसे लगाने से आपको नुकसान भी पंहुचा सकता है.\nमेंहदी के साइड इफ़ेक्ट-\nबाजारों में मिलने वाले और लगाएं जाने वाले मेहंदी में पैरा फैनिलिनडायमिन (पीपीडी) और डायमीन नामक रसायन मिले होते हैं. इस रसायन को मेहंदी का रंग गहरा करने के लिए मेहंदी में मिलाया जाता हैं. इस रसायन से हाथो में जलन, सूजन, खुजली और खरोंच के निशान होने का खतरा बना रहता है. क्या आप जानते है जब यह रासाय सूर्य के किरणों के सम्पर्क में आता है तो कैंसर होने का भी खतरा बना रहता है.\nनेचुरल मेंहदी का ही प्रयोग करें-\nनेचुरल पत्ते से बनी मेंहदी का ही प्रयोग करें. नेचुरल मेंहदी से कोई साइड इफ़ेक्ट नहीं होता है. नेचुरल मेंहदी को हाथ में बिना किसी नुकसान के आप इस्तेमाल कर सकते है. इसे आप बालों में भी लगा सकते है यह मेहंदी बालों के लिए भी अच्छी होती है इससे आपको ठंडक मिलेगी और बालो को अच्छा कलर भी आता है.\nअगर आपको मेंहदी लगाने से शरीर पर छाले हो जाएं तो उस स्थान को ठंडा पानी से धो लें. फिर उस स्थान पर कपूर और नारियल लगाएं.\nलोकल एवं सस्ती मेंहदी के बजाए नेचुरल मेंहदी का ही इस्तेमाल करें.\nSIDE EFFECT SIDE EFFECTS OF MEHNDI MEHNDI BEAUTY CARE BEAUTY SKIN BEAUTY TIPS HEENA


Beauty tips: चेहरे को गोरा करने और गुलाबी चमक पाने के लिए करें इस फेस पैक का इस्तेमाल\nचुकंदर सेहत के साथ-साथ त्वचा के लिए भी बहुत अच्छा माना जाता है। सर्दी के मौसम में ताजी चुकन्दर बड़ी मात्रा में आने लगती है, जिसका लोग अलग-अलग तरह से सेवन करते हैं। चुकंदर खाने से शरीर से विषाक्त पदार्थ बाहर निकल जाते हैं, जिससे रक्त शुद्ध होता है। इसके अलावा, इसमें अल्फा-लिपोइक नामक एक एंटी-ऑक्सीडेंट होता है, जो त्वचा में कोलेजन की मात्रा को बढ़ाता है और उम्र बढ़ने से रोकता है। आप चाहें तो चुकंदर के जूस का सेवन करने के अलावा इससे बने फेस पैक का भी इस्तेमाल कर सकते हैं। यह आपकी त्वचा से संबंधित सभी समस्याओं से छुटकारा पाने में मदद करेगा और बेदाग चमकती त्वचा पाने में आपकी मदद करेगा।\nएक चम्मच चुकंदर का पाउडर\nएक बड़ा चम्मच बादाम का तेल\nदूध, आवश्यकता अनुसार\nऐसे करें इस्तेमाल:- सभी सामग्री को एक बाउल में डालकर गाढ़ा पेस्ट बना लें. इसके बाद इसे ब्रश या उंगलियों की मदद से चेहरे पर लगाएं। लगभग 15-20 मिनट तक रहने के बाद साफ पानी से धो लें। सर्वोत्तम परिणामों के लिए सप्ताह में एक बार प्रयोग करें।\nकैसे काम करेगा यह फेस पैक?\nचुकंदर :- चुकंदर सेहत और त्वचा के लिए काफी अच्छा माना जाता है। विटामिन सी, बी6, फोलेट, आयरन जैसे पोषक तत्वों के अलावा चुकंदर में एंटी-ऑक्सीडेंट और एंटी-इंफ्लेमेटरी गुण होते हैं, जो त्वचा से सभी तरह की अशुद्धियों को दूर कर उसे स्वस्थ रखता है। यह त्वचा को ग्लो करने में भी मदद करता है।\nदूध:- दूध में लैक्टोज, प्रोटीन, वसा, कैल्शियम और विटामिन ए, बी-12, डी और जिंक होता है। तो यह त्वचा की सुंदरता को बढ़ाने में मदद करता है। इसमें त्वचा पर हाइड्रेटिंग और रूखापन के गुण होते हैं। यह मृत त्वचा को हटाने और त्वचा को फिर से जीवंत करने में भी मदद करता है।\nबादाम का तेल:- बादाम के तेल में विटामिन ए, डी, ई, कैल्शियम, पोटेशियम, जिंक, आयरन, मैंगनीज, फास्फोरस और ओमेगा-3 फैटी एसिड के अलावा दाग-धब्बों को दूर करने और त्वचा में चमक लाने में मदद करता है।


YouTube को M4A में बदलने का एक व्यावहारिक तरीका - Shivira\nYouTube को M4A में बदलने का एक व्यावहारिक तरीका\nतकनीकी / 8 minutes of reading\nक्या आपको एक YouTube वीडियो की आवश्यकता है जिसे M4A प्रारूप में बदलने की आवश्यकता है? वजह साफ है। M4A वीडियो MP3 फ़ाइलों की तुलना में छोटे होते हैं, यदि आपके पास अपने डिवाइस पर बहुत अधिक स्थान नहीं है और आपको बड़ी संख्या में ऑडियो फ़ाइलों को डाउनलोड करने की आवश्यकता है, तो उन्हें सही समाधान बनाते हैं।\nइस लेख में, हम आपको डेस्कटॉप और ऑनलाइन टूल दोनों का उपयोग करके YouTube वीडियो को M4A प्रारूप में डाउनलोड करने के कुछ आसान तरीके दिखाएंगे।\nM4A प्रारूप क्या है?\nM4A प्रारूप MP3 प्रारूप का उत्तराधिकारी है। Apple ने इस प्रारूप को विकसित किया है। अधिक विशेष रूप से, एमपीईजी -4 ऑडियो फ़ाइल प्रारूप एक ऑडियो प्रारूप है जो एएसी (उन्नत ऑडियो कोडिंग) या एएलएसी (ऐप्पल लॉसलेस ऑडियो कोडेक) कोडेक के साथ सामग्री को एन्कोड करता है। पहला कंप्रेस्ड ऑडियो के लिए है और दूसरा रॉ ऑडियो डेटा के लिए है। इसके बड़े फाइल एक्सटेंशन के कारण इसे M4A के नाम से भी जाना जाता है।\nयदि आप सोच रहे हैं कि क्या M4A और MP4 एक ही चीज़ हैं, तकनीकी रूप से ऐसा नहीं है। वे दोनों MPEG-4 हैं, MP4 सामग्री मल्टीमीडिया है, लेकिन M4A फ़ाइलें केवल ऑडियो फ़ाइलें हैं।\nतो यह मत समझो कि यह प्रारूप अज्ञात है या कुछ और। वास्तव में, M4A बहुत लोकप्रिय है। आईट्यून्स इसका उपयोग करता है और इसे किसी भी नए डिवाइस पर चला सकता है जिसकी आप कल्पना कर सकते हैं।\nM4A बनाम MP3. कौन सा प्रारूप बेहतर है?\nअपनी स्थापना के बाद से, एमपी3ऑडियो प्रारूप को संगीत प्रसारण और अन्य पूर्ण श्रवण मनोरंजन जैसे ऑडियोबुक द्वारा पसंद किया गया है। MP3 के शासन को इसकी संपीड़न तकनीक द्वारा संभव बनाया गया था। यह हमें कच्ची और असम्पीडित फ़ाइलों की तुलना में बहुत छोटे आकार में अच्छी गुणवत्ता वाली ऑडियो फ़ाइलें साझा करने की अनुमति देता है। MP3 अभी भी आज के मानकों द्वारा स्वीकार किए जाते हैं, लेकिन तकनीक आम तौर पर आगे बढ़ रही है और बेहतर उभर रहे हैं। यह M4A प्रारूप का मामला है।\nM4A बनाम MP3 के लाभ\nM4A फ़ाइलों में समान बिट दर वाली MP3 फ़ाइलों की तुलना में बेहतर ध्वनि गुणवत्ता होती है।\nयह प्रारूप एन्क्रिप्शन की अनुमति देता है (इसलिए फ़ाइल M4P फ़ाइल एक्सटेंशन को अपनाती है)।\nछोटे आकार में, M4A फ़ाइलें MP3 फ़ाइलों से बेहतर होती हैं। उदाहरण के लिए, 128 केबीपीएस पर, एम4ए एमपी3 की तुलना में 192 केबीपीएस पर बेहतर ध्वनि उत्पन्न करता है।\nM4A फ़ाइलों के लिए दोषरहित संपीड़न उपलब्ध है।\nजैसा कि आप देख सकते हैं, YouTube वीडियो को ऑडियो फ़ाइलों में बदलने के लिए M4A सबसे अच्छा प्रारूप विकल्प है। आप आमतौर पर संपीड़ित ऑडियो का उपयोग करते हैं। इसका मतलब है कि आप स्टोरेज स्पेस को बचा सकते हैं। यह आपको एमपी3 की तुलना में छोटे आकार में बेहतर ऑडियो गुणवत्ता भी देता है।\nYouTube वीडियो को M4A में कैसे बदलें\nYouTube क्लिप को M4A में बदलने का सबसे सुविधाजनक और सुरक्षित तरीका एक साधारण डाउनलोडर का उपयोग करना है। उदाहरण के लिए, YouTube के लिए कई वीडियो डाउनलोडर हैं। इनमें से किसी भी टूल का उपयोग करना आपके पसंदीदा गानों को सेव करने जितना आसान है।\nYouTube को M4A में कैसे डाउनलोड करें\nआसानी से सुलभ टूल डाउनलोड करें।\nफ़ाइल खोलें और अपने पीसी पर ऐप इंस्टॉल करें। इसमें लगभग5मिनट लग सकते हैं।\nजब आप फ्री टूल खोलते हैं, तो एक जगह होती है जहां आपको यूट्यूब वीडियो का लिंक डालने की जरूरत होती है।\nअपनी पसंदीदा क्लिप ढूंढें जिसे आप M4A फ़ाइल के रूप में रखना चाहते हैं और इसे लिंक फ़ील्ड में पेस्ट करें।\nअब आप ऑडियो को सेव कर सकते हैं।\nवह सब है। कनवर्टर फ़ाइल को आपके कंप्यूटर पर आवश्यक प्रारूप में डाउनलोड करता है।\nविभिन्न प्रकार के वीडियो का समर्थन करता है (फेसबुक, वीमियो आदि सहित)\nनियमित अपडेट और समर्थन\nयह विभिन्न प्रकार की फाइलों का भी समर्थन करता है, जिससे आप एमपी3 जैसे वीडियो डाउनलोड कर सकते हैं और अपने आईपैड और अन्य उपकरणों पर गाने का आनंद ले सकते हैं।\nसबसे अच्छा YouTube M4A कनवर्टर ऑनलाइन\nयदि आप 100% सुनिश्चित हैं कि आपको दैनिक आधार पर ऐसे उपकरण की आवश्यकता नहीं है, तो एक ऑनलाइन तंत्र (जैसे KeepVid तंत्र) का उपयोग करें। डाउनलोड करने की आवश्यकता नहीं है। बस लिंक खोलें और इसका इस्तेमाल करें। यदि आप अपना विचार बदलते हैं, तो आप डेस्कटॉप संस्करण का भी उपयोग कर सकते हैं।\nऑनलाइन उपयोग के लिए सरल कदम:\nअपनी पसंदीदा क्लिप ढूंढें और लिंक को कॉपी करें।\nइंगित करता है कि क्लिप स्वचालित रूप से MP4 के रूप में डाउनलोड हो जाएगी।\n“अन्य प्रारूप” लिंक पर क्लिक करें और आवश्यक प्रारूप दबाएं।\nआवश्यक प्रारूप स्क्रीन के दाईं ओर “केवल ऑडियो” अनुभाग में प्रदर्शित होता है।\nडाउनलोड शुरू करें!\nजैसा कि आप देख सकते हैं, यह विकल्प और भी आसान है। यह एक सुविधाजनक सेवा है और विभिन्न स्वरूपों का भी समर्थन करती है।\nसरल डिजाइन, आसान नेविगेशन।\nकई प्रारूपों का समर्थन करें\nन केवल YouTube के लिए बल्कि अन्य सेवाओं के लिए भी उपयोग किया जा सकता है\nयह बिना किसी समस्या या देरी के जल्दी और कुशलता से काम करता है।\nआपको कुछ विज्ञापन देखने पड़ सकते हैं।\nM4A 320kbps गुणवत्ता उपलब्ध नहीं है\nयदि आप क्लिप को किसी भी प्रारूप में सहेजना चाहते हैं, तो यह ठीक है। नवीनतम टूल के साथ, आप बिना ऑडियो (केवल वीडियो) के क्लिप भी सहेज सकते हैं या केवल ऑडियो प्राप्त कर सकते हैं। जैसा कि आप देख सकते हैं, यह बिना किसी समस्या के आसान और मजेदार है।\nIPhone के लिए Youtube को M4A में कैसे बदलें?\nYouTube को M4A में बदलने के लिए, कृपया ऐप स्टोर से “वीडियो टू एमपी3 कन्वर्टर और वीडियो को ऑडियो में कनवर्ट करें” डाउनलोड और इंस्टॉल करें।\nफिर इसे उसी तरह उपयोग करें जैसे लेख में वर्णित उदाहरण।\nक्लिप के लिंक को कॉपी/पेस्ट करें।\nऑडियो को m4a के रूप में सहेजना चुनें।\nडाउनलोड की प्रतीक्षा करें।\nAndroid के लिए Youtube को M4A में कैसे बदलें\nइसी तरह, कृपया Play Market से “वीडियो टू एमपी3 कन्वर्टर” डाउनलोड करें और निम्नानुसार करें:\nऐप इंस्टॉल करें।\nइसे खोलें और कॉपी किए गए लिंक को डालें।\nऐप को डाउनलोड करने से पहले क्लिप को प्रोसेस करने के लिए प्रतीक्षा करें।\nडाउनलोड की गई फ़ाइलें कहाँ सहेजी जाती हैं?\nयह डिवाइस कॉन्फ़िगरेशन पर निर्भर करता है। जब आप कुछ डाउनलोड करते हैं, तो आपका डिवाइस आपसे वह फ़ोल्डर मांग सकता है जहां आप उसे सहेजना चाहते हैं। हालाँकि, वीडियो का डाउनलोड फ़ोल्डर में स्वचालित रूप से सहेजा जाना आम बात है। जब डाउनलोड पूरा हो जाएगा, तो आपको वहां M4A फाइल मिल जाएगी।\nक्या YouTube वीडियो को M4A में बदलना सुरक्षित है?\nYouTube वीडियो को M4A में कनवर्ट करना पूरी तरह से सुरक्षित है।\nअन्य ऑनलाइन कन्वर्टर्स के लिए भी यही सच नहीं है। दुर्भाग्य से, कुछ कन्वर्टर्स एक वास्तविक खतरा हैं। ये फ़िशिंग नेस्ट हैं और केवल आपत्तिजनक मैलवेयर डाउनलोड करते हैं, वीडियो नहीं।\nहालाँकि, उपरोक्त विधि सुरक्षित है।\nक्या आपके पास YouTube को M4A में डाउनलोड करने की अनुमति है?\nकृपया ध्यान दें कि YouTube की सेवा की शर्तें आपको कॉपीराइट स्वामी की अनुमति के बिना किसी भी प्रारूप में YouTube वीडियो डाउनलोड करने से स्पष्ट रूप से प्रतिबंधित करती हैं। इसलिए, वीडियो को डाउनलोड करने से पहले आपको उसके निर्माता की मंजूरी लेनी होगी। उनमें से अधिकांश वीडियो विवरण में संपर्क जानकारी पोस्ट करते हैं।\nM4A के साथ स्थानीय वीडियो फ़ाइलों को कैसे बदलें\nयदि आपके कंप्यूटर पर ऐसे वीडियो हैं जिन्हें आप एमपी3 में बदलना चाहते हैं, तो आप वीडियो को अपने इच्छित प्रारूप में बदलने के लिए उपलब्ध एप्लिकेशन का भी उपयोग कर सकते हैं। यहाँ iTubeGo का उपयोग करके वीडियो को M4A में बदलने का तरीका बताया गया है:\nसफल स्थापना के बाद, प्रोग्राम खोलें और “कन्वर्ट” अनुभाग पर क्लिक करें। फिर “+” आइकन पर क्लिक करें उस वीडियो फ़ाइल को आयात करें जिसे आप प्रोग्राम में बदलना चाहते हैं।\nक्लिक “रूपांतरण”, दिखाई देने वाली पॉप-अप विंडो में, आउटपुट स्वरूप के रूप में M4A चुनें। ओके पर क्लिक करें और रूपांतरण प्रक्रिया तुरंत शुरू हो जाएगी। जब आप कर लें, तो आप कनवर्ट की गई फ़ाइलों को ब्राउज़ करने के लिए कनवर्ट किए गए टैब पर क्लिक कर सकते हैं।\nहम मानते हैं कि इस गाइड के माध्यम से आप जल्दी से पता लगा सकते हैं कि YouTube को M4A फ़ाइल ऑडियो प्रारूप में कैसे परिवर्तित किया जाए। यहाँ आपसे चर्चा करने का तरीका बहुत ही सरल और आसान है। पूरी गाइड का ठीक से पालन करें और रूपांतरण को सफल बनाएं।\nशेयर करनाभिनभिनानाशेयर करना\nसाथियों के नेटवर्क में शामिल हों और विजाका लीडरशिप नेटवर्क के साथ उद्योग में एक साहसिक आवाज बनाएं।\nक्या आपके पास साझा करने के लिए कहानी है? [email protected]\nसस्ती कीमत पर अपने पसंदीदा उत्पाद प्राप्त करें विजाका स्टोर\nअपने व्यवसाय के लिए स्थान पिन मानचित्र कैसे बनाएं\nजून 10, 2022 कैसे करें\nऑनलाइन अवलोकन: ऑनलाइन खुद को कैसे सुरक्षित रखें\n25 नवंबर, 2021 इसे कैसे करें\nकिसी भी स्थिति में खुद को कैसे फिर से खोजा जाए, यह जानने के लिए एक प्रभावी कदम\nअगस्त 17, 2021 इसे कैसे करें\nअपने लैपटॉप स्क्रीन को सुरक्षित रूप से कैसे साफ करें?\n3 अगस्त 2021 इसे कैसे करें\nM4A को Mp3 में आसानी से कैसे बदलें\nजुलाई 28, 2021 कैसे करें\nApple Music ऐप की समस्याओं को ठीक करने का एक आसान तरीका\nएक साधारण प्रक्रिया के साथ एक श्रव्य सदस्यता कैसे रद्द करें\nसास होमपेज एसईओ: कीवर्ड, लिंक, आदि।\n2021 हार्ले-डेविडसन पैन अमेरिका 1250 स्पेशल फर्स्ट राइड रिव्यू\nमैक और मोबाइल उपकरणों पर YouTube वीडियो डाउनलोड करने का आसान तरीका\nपीक प्रदर्शन: 7PPC समुदाय और Google टीम अंतर्दृष्टि\nMicrosoft का मानना है कि टीम विभिन्न खेलों का उपयोग कर सकती है।\nटीवीएस एनटॉर्क 125रेसएक्सपी फर्स्ट राइड रिव्यू